SLUŽBENI GLASNIK GRADA DUBROVNIKA

Broj 25. Godina LVIII

Dubrovnik, 28. prosinca 2021. od stranice

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sadržaj

GRADSKO VIJEĆE

184. Odluka o privremenoj zabrani izvođenja građevinskih radova na području Grada

Dubrovnika

185. Odluka o davanju u najam stanova u vlasništvu grada Dubrovnika u svrhu rješavanja

stambenog pitanja mladih i mladih obitelji na području grada Dubrovnika

186. Odluka o načinu upravljanja i korištenja sportskim građevinama u vlasništvu Grada

Dubrovnika

187. Odluka o poništenju Odluke o proglašenju svojstva komunalne infrastrukture kao

javnog dobra u općoj uporabi – Gradski stadion Lapad

188. Odluka o izmjenama i dopunama Odluke o zaustavljanju i parkiranju turističkih autobusa

i osobnih automobila (8+1) u zoni posebnog prometnog režima

189. Odluka o pokretanju postupka izrade Strategije razvoja Urbanog područja Dubrovnik za

financijsko razdoblje 2021.-2027

190. Pravilnik o izmjenama i dopunama Pravilnika o određivanju obveznika plaćanja i o

uvjetima i mjerilima za utvrđivanje slobodno ugovorene najamnine za korištenje stanom

u vlasništvu Grada Dubrovnika i naknade glede koristi od uporabe stanova u vlasništvu

Grada Dubrovnika bez valjane pravne osnove

191. Pravilnik o uvjetima, kriterijima i postupku davanja školskih športskih dvorana osnovnih

škola Grada Dubrovnika na korištenje bez naknade

192. Pravilnik o uvjetima, kriterijima i postupku davanja u zakup i na privremeno korištenje

športskih dvorana osnovnih škola Grada Dubrovnika

193. Pravilnik o izmjeni Pravilnika o naknadama za prometovanje prijevoznim sredstvima

unutar pješačkih zona na području Grada Dubrovnika

194. Zaključak o davanju stanova u najam u svrhu rješavanja stambenog pitanja mladih i

mladih obitelji

195. Zaključak o osnivanju i imenovanju članova povjerenstva za provođenje postupka

davanja u najam stanova u vlasništvu Grada Dubrovnika u svrhu rješavanja stambenog

pitanja mladih i mladih obitelji na području Grada Dubrovnika

196. Zaključak o izmjeni Zaključka o razvoju i unapređenju projekta Dubrovačke kartice

(Dubrovnik Card)

197. Izmjene i dopune cjenika Dubrovačke kartice

198. Rješenje o imenovanju članova Upravnog vijeća Javne ustanove u kulturi Dubrovačke

knjižnice Dubrovnik

199. Rješenje o imenovanju članova Upravnog vijeća Javne ustanove u kulturi Dom Marina

Držića

200. Rješenje o imenovanju članova Upravnog vijeća Javne ustanove u kulturi Dubrovački

simfonijski orkestar

201. Rješenje o imenovanju članova Upravnog vijeća Javne ustanove u kulturi Folklorni

ansambl „Linđo“

202. Rješenje o imenovanju članova Upravnog vijeća Javne ustanove u kulturi Kinematografi

Dubrovnik

203. Rješenje o imenovanju članova Upravnog vijeća Javne ustanove u kulturi Dubrovačke

ljetne igre

204. Rješenje o imenovanju članova Kazališnog vijeća Javne ustanove u kulturi Kazalište

Marina Držića

205. Rješenje o imenovanju članova Upravnog vijeća Javne ustanove Športski objekti

Dubrovnik

206. Rješenje o imenovanju ravnatelja Javne ustanove u kulturi Gradsko kazalište Marina

Držića

207. Rješenje o razrješenju dužnosti ravnateljice Javne ustanove u kulturi Dubrovačke

knjižnice Dubrovnik

208. Rješenje o imenovanju vršitelja dužnosti ravnatelja Javne ustanove u kulturi

Dubrovačke knjižnice Dubrovnik

GRADOONAČELNIK

209. Pravilnik o izmjenama i dopunama Pravilnika o unutarnjem redu gradske uprave Grada Dubrovnika

**GRADSKO VIJEĆE**

**184**

Na temelju članka 132. Zakona o gradnji („Narodne novine", broj 153/13, 20/17, 39/19, i 125/19) i članka 39. Statuta Grada Dubrovnika ("Službeni glasnik Grada Dubrovnika", broj 2/21), Gradsko vijeće Grada Dubrovnika na 7. sjednici, održanoj 27. prosinca 2021., donijelo je

**O D L U K U**

**o privremenoj zabrani izvođenja građevinskih radova**

**na području Grada Dubrovnika**

**I. OPĆE ODREDBE**

Članak 1.

Ovom Odlukom utvrđuje se kalendarsko razdoblje i vrijeme privremene zabrane izvođenja građevinskih radova, vrste građevinskih radova koji se ne mogu izvoditi, područja zabrane, razlozi zbog kojih se u pojedinim slučajevima mogu izvoditi građevinski radovi, te nadzor nad provedbom ove Odluke.

**II. KALENDARSKO RAZDOBLJE I VRIJEME TRAJANJA PRIVREMENE ZABRANE**

Članak 2.

Privremena zabrana izvođenja građevinskih radova primjenjuje se u razdoblju od 15. lipnja do 15. rujna 2022. godine u vremenu od 00:00 do 24:00 sata.

**III. VRSTE RADOVA KOJI SE PRIVREMENO ZABRANJUJU**

Članak 3.

Građevinskim radovima koji se u smislu ove Odluke zabranjuju smatraju se:

* zemljani radovi (iskop humusa, široki iskop, iskop stepenica, iskop za temelje i građevne jame, iskop rovova za instalacije, iskop kanala i odvodnih jaraka, prijevoz materijala, uređenje temeljnog tla, izrada nasipa, izrada posteljice, izrada klinova uz objekte, deponiranje materijala, utovar, odvoz viška zemlje na gradski deponij, istovar, zatrpavanje građevinske jame nakon izvedbe podruma, zemljom od iskopa i sl.) i

**IV. PODRUČJA PRIVREMENE ZABRANE IZVOĐENJA GRAĐEVINSKIH RADOVA**

Članak 4.

Područje privremene zabrane izvođenje građevinskih radova je cijelo područje Grada Dubrovnika, koje se dijeli na dvije zone:

* zona „A“ – koja obuhvaća područje gradskog kotara Grad, Ploče Iza Grada i dio gradskog kotara Pile - Kono s rubnim granicama: smjer Put od Republike, Splitski put, Vladimira Nazora, Pera Bakića do D-8),
* zona „B“ – koja obuhvaća ostale gradske kotareve i mjesne odbore na području Grada Dubrovnika.

**V. IZUZECI OD PRIVREMENE ZABRANE IZVOĐENJA GRAĐEVINSKIH RADOVA**

Članak 5.

Zabrana iz ove Odluke ne odnosi se na:

1. građevine odnosno radove za čije je građenje odnosno izvođenje utvrđen interes Republike Hrvatske i jedinice lokalne i područne (regionalne) samouprave;
2. uklanjanje građevina na temelju rješenja građevinske inspekcije ili odluke drugog tijela državne vlasti;
3. građenje građevina, odnosno izvođenje radova u godini u kojoj je odluka stupila na snagu
4. hitne radove na popravcima objekata i uređaja komunalne i ostale infrastrukture koji se javljaju nenadano i kojima se sprječava nastanak posljedica opasnih za život i zdravlje ljudi kao i veća oštećenja nekretnine;
5. nužne radove na popravcima građevina kada zbog oštećenja postoji opasnost za život i zdravlje ljudi,

i za koje radove investitor nije u obvezi podnositi zahtjev za odobrenje izvođenja građevinskih radova.

Članak 6.

Zabrana iz ove Odluke ne odnosi se na:

1. građenje objekata predškolskog, školskog, zdravstvenog i socijalnog sadržaja, građenje javnih građevina sportske i kulturne namjene i poboljšanja energetske učinkovitosti zgrada u vlasništvu jedinica lokalne i područne (regionalne) samouprave, koje se nalaze u području zone „B“;
2. radove na izgradnji konstrukcije građevine koja se nalazi u području zone „B“, ukoliko se u njenoj neposrednoj blizini ne nalaze turistički objekti (hoteli, kampovi i marine), i to za:

- betonske radove na konstrukciji u vremenu od 9,00 – 14,00 sati, svakim radnim danom od ponedjeljka do petka,

- preostale radove na konstrukciji u vremenu od 8,00 – 18,00 sati, svakim radnim danom od ponedjeljka do subote,

ukoliko investitor posjeduje odobrenje Upravnog odjela za komunalne djelatnosti, promet i mjesnu samoupravu Grada Dubrovnika.

Nedjeljom, blagdanom i neradnim danom zabranjeno je izvođenje svih radova na izgradnji konstrukcije građevine.

Pod izrazom „neposredna blizina“ u smislu ove Odluke smatra se udaljenost do 200 metara zračne linije, mjereno od ruba građevine na kojoj se obavljaju radovi na izgradnji konstrukcije.

Članak 7.

Odobrenje kojim se odobrava izvođenje radova iz članka 6. stavka 1. ove Odluke donosi Upravni odjel za komunalne djelatnosti, promet i mjesnu samoupravu Grada Dubrovnika po prethodno pribavljenom mišljenju Povjerenstva koje imenuje Gradsko vijeće Grad Dubrovnika.

Povjerenstvo na temelju podnesenog zahtjeva investitora obavlja očevid na licu mjesta uz nazočnost službene osobe odsjeka za komunalno redarstvo.

Zahtjev za odobrenje izvođenja građevinskih radova iz članka 6. stavka 1. ove Odluke podnosi se putem obrasca Upravnom odjelu za komunalne djelatnosti, promet i mjesnu samoupravu Grada Dubrovnika.

Investitor je dužan predmetni zahtjev podnijeti do 31. svibnja 2022. godine.

Zahtjevi podneseni iza 31. svibnja 2022. godine neće se razmatrati.

Članak 8.

U slučaju da se izvođač ne pridržava odredaba ove Odluke ili svojim postupanjem prekrši odobrenje, Upravni odjel za komunalne djelatnosti, promet i mjesnu samoupravu Grada Dubrovnika će po zaprimljenom zapisniku službene osobe odsjeka za komunalno redarstvo, isto ukinuti.

**VI. NADZOR NAD PROVEDBOM ODLUKE**

Članak 9.

Nadzor nad primjenom ove Odluke provodi komunalno redarstvo Grada Dubrovnika.

U obavljanju nadzora komunalni redari postupaju sukladno odredbama Zakona o građevinskoj inspekciji ("Narodne novine", broj 153/13 i 115/18) i Naputka Ministarstva graditeljstva i prostornog uređenja o novčanim kaznama koje izriču komunalni redari u provedbi Zakona o građevinskoj inspekciji ("Narodne novine", broj 23/18), te će rješenjem narediti investitoru privremenu obustavu izvođenja zemljanih radova i/ili radova na izgradnji konstrukcije građevine ako se radovi izvode protivno ovoj Odluci.

**VII. PRIJELAZNE I ZAVRŠNE ODREDBE**

Članak 10.

Stupanjem na snagu ove Odluke prestaje vrijediti Odluka o privremenoj zabrani izvođenja građevinskih radova na području Grada Dubrovnika ("Službeni glasnik Grada Dubrovnika", broj: 16/20. i 5/21.).

Članak 11.

Ova odluka stupa na snagu osmog dana od dana objave u "Službenom glasniku Grada Dubrovnika".

KLASA: 363-01/21-09/16

URBROJ: 2117/01-09-21-05

Dubrovnik, 27. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**185**

Na temelju članka 19. i 35. Zakona o lokalnoj i područnoj (regionalnoj) samoupravi („Narodne novine“, broj [33/01](https://www.zakon.hr/cms.htm?id=260), [60/01](https://www.zakon.hr/cms.htm?id=261), [129/05](https://www.zakon.hr/cms.htm?id=262), [109/07](https://www.zakon.hr/cms.htm?id=263), [125/08](https://www.zakon.hr/cms.htm?id=264), [36/09](https://www.zakon.hr/cms.htm?id=265), [36/09](https://www.zakon.hr/cms.htm?id=266), [150/11](https://www.zakon.hr/cms.htm?id=267), [144/12](https://www.zakon.hr/cms.htm?id=268), [19/13](https://www.zakon.hr/cms.htm?id=285), [137/15](https://www.zakon.hr/cms.htm?id=15727), [123/17](https://www.zakon.hr/cms.htm?id=26157), 98/19, 144/20), Zakona o najmu stanova („Narodne novine“, broj [91/96](https://www.zakon.hr/cms.htm?id=31259), [48/98](https://www.zakon.hr/cms.htm?id=31261), [66/98](https://www.zakon.hr/cms.htm?id=31263), [22/06](https://www.zakon.hr/cms.htm?id=31265), [68/18](https://www.zakon.hr/cms.htm?id=31267), [105/20](https://www.zakon.hr/cms.htm?id=45871)) i članka 17. i 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 7. sjednici održanoj, 27. prosinca 2021., donijelo je

**O D L U K U**

**O DAVANJU U NAJAM STANOVA U VLASNIŠTVU GRADA DUBROVNIKA**

**U SVRHU RJEŠAVANJA STAMBENOG PITANJA MLADIH I MLADIH OBITELJI**

**NA PODRUČJU GRADA DUBROVNIKA**

**CILJ I KORISNICI MJERA**

Članak 1.

Ova Odluka donosi se u svrhu zadovoljavanja stambenih potreba mladih i mladih obitelji te poboljšanja kvalitete stanovanja na području grada Dubrovnika.

Ovom Odlukom propisuju se uvjeti, mjerila i postupak za određivanje reda prvenstva za najam stanova na određeno vrijeme u vlasništvu Grada Dubrovnika, prema uvjetima iz ove Odluke i Javnog poziva, a sve u svrhu rješavanja stambenog pitanja mladih i mladih obitelji.

Članak 2.

Izrazi koji se koriste u ovoj Odluci, a imaju rodno značenje, odnose se jednako na muški i ženski rod.

Članak 3.

Područje Grada Dubrovnika u smislu ove Odluke je područje utvrđeno člankom 4. i 5. Statuta Grada Dubrovnika („Službeni glasnik Grada Dubrovnika“ broj: 2/21).

Članak 4.

Stanom se, u smislu ove Odluke, smatra skup prostorija namijenjenih za stanovanje, s prijeko potrebnim sporednim prostorijama, koje čine jednu samostalnu građevinsku cjelinu i imaju poseban ulaz.

Članak 5.

Lokacija i kvadratura stanova koje Grad Dubrovnik daje u najam biti će navedeni u Javnom pozivu.

Predmet najma zajedno sa stanom je i garažno ili parkirno mjesto kao pripadak stanu.

Članak 6.

Stanovi se daju u najam na određeno vrijeme od 10 godina od dana sklapanja Ugovora o najmu.

Najmoprimci iz stavka 1. ovog članka će imati prednost, pod jednakim uvjetima, prilikom kupoprodaje predmetnih stanova, u skladu s odredbama odluke kojom bude regulirano pitanje kupoprodaje istih.

Članak 7.

Korisnici mjera su mladi i mlade obitelji.

Mladom osobom u smislu ove Odluke smatra se punoljetan podnositelj zahtjeva koji nije navršio 46 godina života u trenutku raspisivanja Javnog poziva iz članka 10. ove Odluke.

Mlada obitelj u smislu ove Odluke je zajednica koju čine:

* podnositelj zahtjeva i njegov bračni drug ili izvanbračni drug, njihova zajednička djeca, te pastorci i posvojenici,
* jedan roditelj koji je podnositelj zahtjeva i dijete/djeca (jednoroditeljska obitelj) ili samohrani roditelj koji je podnositelj zahtjeva i dijete/djeca (samohrani roditelj je roditelj koji sam skrbi za svoje dijete i uzdržava ga),

koji zajedno žive, privređuju, ostvaruju prihod na drugi način i troše ga zajedno pod uvjetom da:

* je podnositelj zahtjeva punoljetan i da nije navršio 46 godina života u trenutku raspisivanja Javnog poziva.

Članom mlade obitelji smatra se i dijete koje ne živi u obitelji, a nalazi se na školovanju u drugom administrativnom području do završetka redovitog školovanja, a najkasnije do navršene 26. godine života.

**UVJETI I DOKUMENTACIJA ZA DAVANJE STANA U NAJAM**

Članak 8.

Pravo na podnošenje zahtjeva za najam stana (dalje u tekstu: zahtjev) imaju državljani Republike Hrvatske i to mladi i mlade obitelji koji kumulativno ispunjavaju sljedeće uvjete:

1. da podnositelj zahtjeva i članovi obitelji nema/ju riješeno stambeno pitanje
2. da podnositelj zahtjeva i članovi obitelji:

* nemaju u vlasništvu/suvlasništvu kuću ili stan, kuću ili stan za odmor, kuću ili stan namijenjen iznajmljivanju, na području Republike Hrvatske, u vrijednosti većoj od 100.000,00 kn
* stanuju kao podstanari/najmoprimci, (status podstanara odnosno najmoprimca moraju imati u razdoblju od najmanje 1 godinu u kontinuitetu do dana utvrđenog u Javnom pozivu i na dan objave Javnog poziva, a podnositelj zahtjeva i članovi obitelji s najmodavcem ne mogu biti u srodstvu i to: srodnici po krvi u ravnoj liniji, srodnici u pobočnoj liniji do četvrtog stupnja, srodnici po tazbini do trećeg stupnja zaključno, kao niti vlasnici ili suvlasnici trgovačkog društva ili obrta koji je najmodavac stana),
* ne koriste odgovarajući gradski stan temeljem Ugovora o najmu sklopljenim sa Gradom Dubrovnikom,
* nemaju u vlasništvu/suvlasništvu građevinsko zemljište na području Republike Hrvatske, u vrijednosti većoj od 100.000,00 kn,
* nemaju u vlasništvu/suvlasništvu poljoprivredno i drugo zemljište veće od 1 ha na području Republike Hrvatske, u vrijednosti većoj od 100.000,00 kn,
* nemaju u vlasništvu/suvlasništvu poslovni prostor na području Republike Hrvatske, u vrijednosti većoj od 100.000,00 kn,
* nisu oslobođeni od plaćanja komunalnog doprinosa u skladu s odredbama propisa Grada Dubrovnika,
* nisu vlasnici/suvlasnici trgovačkog društva ili obrta koji na području Republike Hrvatske ima u vlasništvu: kuću ili stan, kuću ili stan za odmor, kuću ili stan namijenjen iznajmljivanju, građevinsko zemljište, poljoprivredno i drugo zemljište veće od 1 ha, poslovni prostor, u vrijednosti većoj od 100.000,00 kn.

Ukupna vrijednost svih nekretnina iz alineje 1., 4., 5., 6., 8 ne može biti veća od 100.000,00 kuna.

1. da vrijednost pokretnina – prijevozna sredstva (automobil, brod i slično) te novčana sredstva i vrijednosni papiri podnositelja zahtjeva i članova obitelji ne prelaze ukupnu vrijednost veću od 300.000,00 tisuća kuna na dan koji će se utvrditi u Javnom pozivu,
2. da podnositelj zahtjeva i članovi obitelji u posljednjih 15 godina prije podnošenja zahtjeva za najam nisu nekretnine, u ukupnoj vrijednosti većoj od 100.000,00 kuna, iz st. 1. toč. 2. ovog članka u svom vlasništvu/suvlasništvu prodali, darovali ili na bilo koji drugi način otuđili, odnosno odrekli se od nasljedstva ili na bilo koji drugi način ustupili nekretninu odnosno svoj suvlasnički udio trećoj osobi
3. da podnositelj zahtjeva ima prijavljeno prebivalište na području Grada Dubrovnika:

najmanje 7 godina neprekidno do podnošenja zahtjeva

ili

18 godina s prekidima, ali minimalno u kontinuitetu 1 godinu do podnošenja zahtjeva

a članovi obitelji moraju imati prijavljeno prebivalište na području Grada Dubrovnika,

1. da podnositelj zahtjeva i članovi obitelji nemaju duga po osnovi javnih davanja
2. da podnositelj zahtjeva i članovi obitelji nemaju s nikim potpisan ugovor o doživotnom i/ili dosmrtnom uzdržavanju

Podnositelj zahtjeva s kojim Grad Dubrovnik sklopi ugovor o najmu stana u skladu s odredbama ove Odluke dužan je sebe i članove svoje obitelji prijaviti na adresi stana koji je predmet ugovora o najmu u roku od 30 dana od dana zaključenja ugovora te zadržati to prebivalište za cijelo vrijeme trajanja najma.

Izuzetak od obveze zadržavanja prebivališta mogu imati djeca podnositelja zahtjeva ukoliko se u međuvremenu osamostale ili osnuju svoje obitelji, o čemu je potrebno pisano obavijestiti nadležni upravni odjel Grada Dubrovnika.

Podnositelj zahtjeva dužan je dostaviti potvrde/uvjerenja o prebivalištu za sebe i članove svoje obitelji, nadležnom upravnom odjelu Grada Dubrovnika u roku od 30 dana od dana zaključenja ugovora o najmu te za cijelo vrijeme trajanja istog svake godine, najkasnije do 31. siječnja za prethodnu godinu.

Iznimno i to u slučaju:

* smrti podnositelja zahtjeva ili člana obitelji,
* prestanka braka/izvanbračne zajednice,

do roka utvrđenog u prethodnom stavku moraju se dostaviti potvrde/uvjerenja o prebivalištu za članove obitelji koji i dalje žive u stambenom objektu.

U roku od 30 dana od smrti podnositelja zahtjeva ili člana obitelji, odnosno prestanka braka/izvanbračne zajednice, potrebno je dostaviti nadležnom upravnom odjelu Grada Dubrovnika smrtni list ili odgovarajuću sudsku odluku kojom je utvrđen prestanak bračne/izvanbračne zajednice. U slučaju prestanka braka/izvanbračne zajednice potrebno je dostaviti i izjavu oba ili jednog bračnog/izvanbračnog druga ovjerenu od strane javnog bilježnika kojom se određuje osoba koja će se nadalje nastaviti koristiti sa predmetnim stanom sa preostalim članovima obitelji.

Članak 9.

Zahtjev mora sadržavati:

* ime, prezime, mjesto rođenja, prebivalište i osobni identifikacijski broj podnositelja zahtjeva,
* ime i prezime, mjesto rođenja, prebivalište i osobni identifikacijski broj svih članova obitelji za koje se podnosi zahtjev te srodstvo s podnositeljem zahtjeva,
* vlastoručni potpis podnositelja zahtjeva.

Zahtjev se predaje na Obrascu I.

Uz zahtjev podnositelj je obvezan za sebe i sve članove obitelji priložiti:

1. presliku važeće osobne iskaznice ili druge identifikacijske isprave za podnositelja zahtjeva i članove obitelji,
2. vjenčani list ili javnobilježnički ovjerenu izjavu o postojanju izvanbračne zajednice (u skladu s odredbama zakona kojim se uređuju obiteljski odnosi) potpisanu od strane podnositelja zahtjeva, izvanbračnog supružnika ili supružnice i dva svjedoka, danu pod materijalnom i kaznenom odgovornošću (Obrazac II)
3. javnobilježnički ovjerenu izjavu (Obrazac III) da podnositelj zahtjeva i članovi obitelji:

* nemaju riješeno stambeno pitanje,
* nemaju u vlasništvu/suvlasništvu kuću ili stan, kuću ili stan za odmor, kuću ili stan namijenjen iznajmljivanju, na području Republike Hrvatske, ili imaju u vlasništvu/suvlasništvu kuću ili stan, kuću ili stan za odmor, kuću ili stan namijenjen iznajmljivanju, na području Republike Hrvatske, ali čija ukupna vrijednost nije veća od 100.000,00 kuna što se dokazuje izvornikom ili ovjerenim preslikom procjene vrijednosti nekretnineovlaštenog sudskog vještaka
* stanuju kao podstanari/najmoprimci,
* ne koriste odgovarajući gradski stan temeljem Ugovora o najmu sklopljenim sa Gradom Dubrovnikom,
* nemaju u vlasništvu/suvlasništvu građevinsko zemljište, na području Republike Hrvatske ili imaju u vlasništvu/suvlasništvu građevinsko zemljište, na području Republike Hrvatske ali čija ukupna vrijednost nije veća od 100.000,00 kuna što se dokazuje izvornikom ili ovjerenim preslikom procjene vrijednosti nekretnineovlaštenog sudskog vještaka,
* nemaju u vlasništvu/suvlasništvu poljoprivredno i drugo zemljište veće od 1 ha, na području Republike Hrvatske ili imaju u vlasništvu/suvlasništvu poljoprivredno i drugo zemljište veće od 1 ha, na području Republike Hrvatske ali čija ukupna vrijednost nije veća od 100.000,00 kuna što se dokazuje izvornikom ili ovjerenim preslikom procjene vrijednosti nekretnineovlaštenog sudskog vještaka,
* nemaju u vlasništvu/suvlasništvu poslovni prostor na području Republike Hrvatske ili imaju u vlasništvu/suvlasništvu poslovni prostor na području Republike Hrvatske ali čija ukupna vrijednost nije veća od 100.000,00 kuna, što se dokazuje izvornikom ili ovjerenim preslikom procjene vrijednosti nekretnineovlaštenog sudskog vještaka
* nisu oslobođeni od plaćanja komunalnog doprinosa u skladu s odredbama propisa Grada Dubrovnika
* nisu vlasnici/suvlasnici trgovačkog društva ili obrta koji na području Republike Hrvatske ima u vlasništvu kuću ili stan, kuću ili stan za odmor, kuću ili stan namijenjen iznajmljivanju, građevinsko zemljište, poljoprivredno i drugo zemljište veće od 1 ha, poslovni prostor ili jesu vlasnici/suvlasnici trgovačkog društva ili obrta koji na području Republike Hrvatske ima u vlasništvu kuću ili stan, kuću ili stan za odmor, kuću ili stan namijenjen iznajmljivanju, građevinsko zemljište, poljoprivredno i drugo zemljište veće od 1 ha, poslovni prostor ali čija ukupna vrijednost nije veća od 100.000,00 kuna što se dokazuje izvornikom ili ovjerenim preslikom procjene vrijednosti nekretnine ovlaštenog sudskog vještaka.

Ukupna vrijednost svih nekretnina iz alineje 2., 5., 6., 7., 9 ne može biti veća od 100.000,00 kuna.

1. podnositelj zahtjeva i članovi obitelji koji žive kao najmoprimci/podstanari dostavljaju ovjereni preslik Ugovora o najmu stana ovjerenog kod javnog bilježnika ili prijavljenog poreznoj upravi koji je važeći na dan objave Javnog poziva i ovjereni preslik Ugovora o najmu stana ovjerenog kod javnog bilježnika ili prijavljenog poreznoj upravi koji je bio na snazi u razdoblju od najmanje 1 godinu u kontinuitetu do dana utvrđenog u Javnom pozivu,
2. dokaz da podnositelj zahtjeva i članovi obitelji nemaju pokretnine – prijevozna sredstva (automobil, brod i slično) te novčana sredstva i vrijednosne papire u ukupnoj vrijednosti većoj od 300.000,00 tisuća kuna na dan utvrđen u Javnom pozivu. Isto se dokazuje javnobilježnički ovjerenom izjavom (Obrazac IV), izvornikom izvoda računa svih banka kod kojih podnositelj zahtjeva i članovi obitelji imaju otvoren račun, kao i izvornikom izlista iz Jedinstvenog registra računa, koji vodi Financijska agencija, a iz kojeg su razvidni podaci o svim otvorenim računima za koje je potrebno dostaviti izvode,
3. izvornik uvjerenja - potvrde porezne uprave da podnositelj zahtjeva i članovi obitelji nisu evidentirani kao porezni obveznici od imovine nastale uslijed prometa nekretnina u posljednjih 15 godina prije podnošenja zahtjeva za najam stana. Za slučaj da su evidentirani kao porezni obveznici od imovine nastale uslijed prometa nekretnina u posljednjih 15 godina prije podnošenja zahtjeva za najam stana uz izvornik uvjerenja - potvrde porezne uprave dostavlja se izvornik ili ovjereni preslik procjene vrijednosti nekretnine ovlaštenog sudskog vještaka koji potvrđuje kako ukupna vrijednost svih navedenih nekretnina nije veća od 100.000,00 kuna.
4. javnobilježnički ovjerenu izjavu (Obrazac V) da podnositelj zahtjeva i članovi obitelji u posljednjih 15 godina prije podnošenja Zahtjeva:

* nisu nekretnine iz članka 8. stavak 1. točka 2. u svom vlasništvu/suvlasništvu prodali, darovali ili na bilo koji drugi način otuđili, odnosno odrekli se od nasljedstva ili na bilo koji drugi način ustupili nekretninu odnosno svoj suvlasnički udio trećoj osobi

ili

* su nekretnine iz članka 8. stavak 1. točka 2. u svom vlasništvu/suvlasništvu prodali, darovali ili na bilo koji drugi način otuđili, odnosno odrekli se od nasljedstva ili na bilo koji drugi način ustupili nekretninu odnosno svoj suvlasnički udio trećoj osobi, čija ukupna vrijednost nije veća od 100.000,00 kn, a što se dokazuje izvornikom ili ovjerenim preslikom procjene vrijednosti nekretnine ovlaštenog sudskog vještaka

1. izvornik uvjerenja policijske/skih uprava:

* o svim prebivalištima na području Republike Hrvatske,
* o svim boravištima na području Republike Hrvatske

za podnositelja zahtjeva i za članove obitelji iz kojega će biti vidljivo ukupno vrijeme prebivanja na području Grada Dubrovnika kao i mjesta prebivanja i boravišta,

1. izvornik potvrde porezne uprave i Grada Dubrovnika iz kojih je razvidno da podnositelj zahtjeva i članovi obitelji nemaju dugovanja po osnovi javnih davanja,
2. izvornik uvjerenja nadležnog ureda za katastar o neposjedovanju/posjedovanju nekretnina,
3. izvornik uvjerenja općinskog suda ili drugog javnog registra da ima/nema u vlasništvu nekretnine,
4. izvornik izjave kojim se Grad Dubrovnik ovlašćuje da provjeri, obradi, čuva i koristi podatke o ostvarenim dohodcima i primicima Podnositelja zahtjeva i članova obitelji (Obrazac VI),
5. izvornik izjave o promjeni prebivališta (Obrazac VII),
6. dokazi o ispunjavanju uvjeta za bodovanje iz članka 11. ove Odluke
7. javnobilježnički ovjerena izjava (Obrazac VIII) da podnositelj zahtjeva i članovi obitelji nemaju s nikim potpisan ugovor o doživotnom i/ili dosmrtnom uzdržavanju

Zahtjev i dokumentacija (za koju su propisani obrasci) predaju se na obrascima koji se čine sastavni dio ove Odluke.

Zahtjev i dokumentacija (za koju su propisani obrasci) koji ne budu dostavljeni na obrascima koji čine sastavni dio ove Odluke neće se razmatrati.

Dokumentaciju iz stavka 3. točaka 6., 10. i 11. ovoga članka potrebno je pribaviti prema mjestu gdje su podnositelj zahtjeva i svi članovi obitelji na koje se odnosi zahtjev imali prijavljena prebivališta i boravišta te mjestu rođenja, ukoliko su rođeni u Republici Hrvatskoj.

Dokazi o ispunjavanju uvjeta u trenutku podnošenja zahtjeva ne smiju biti stariji od 30 dana od dana objave Javnog poziva iz članka 10. ove Odluke osim u slučaju kada je drugačije propisano odredbama Odluke.

**POSTUPAK I TIJELO NADLEŽNO ZA PROVEDBU DAVANJA STANA U NAJAM**

Članak 10.

Postupak za davanje u najam stanova iz članka 1. stavak 2. ove Odluke pokreće se objavljivanjem Javnog poziva za prikupljanje zahtjeva za davanje stanova u najam (dalje u tekstu: Javni poziv).

Javni poziv raspisuje Gradonačelnik Grada Dubrovnika na prijedlog nadležnog upravnog odjela.

Javni poziv će se objaviti u tjednom listu Grada Dubrovnika i na službenim stranicama Grada Dubrovnika sa točno određenim podacima o stanovima koji se daju u najam. Podnositelj zahtjeva se može natjecati samo za jednu kategoriju stanova (npr. jednosobni, dvosobni, trosobni i sl.), te je u zahtjevu dužan navesti za koju kategoriju stanova se natječe inače će se smatrati da je zahtjev nepotpun. Javnim pozivom će se odrediti najmanji i najveći broj članova obitelji koji se mogu natjecati za određenu kategoriju stanova.

Postupak davanja stanova u najam provode Povjerenstva i to:

* Povjerenstvo za provjeru administrativne ispravnosti,
* Povjerenstvo za provedbu postupka i odlučivanje o najmu stanova,
* Povjerenstvo za rješavanje prigovora.

Svako Povjerenstvo čine predsjednik i najmanje četiri, a najviše osam članova, a imenuje ih Gradsko vijeće Grada Dubrovnika za svaki Javni poziv.

Sve pristigle zahtjeve za koje Povjerenstvo za provjeru administrativne ispravnosti procjeni da su prihvatljivi bodovati će Povjerenstvo za provedbu postupka i odlučivanje o najmu stanova. Dostava dokumentacije izvan roka nije dopuštena.

Ukoliko dva ili više zahtjeva imaju isti broj utvrđenih bodova prednost za ostvarivanje prava utvrđivati će se prema redoslijedu prioriteta kako slijedi:

* veći broj djece koja prebivaju na istoj adresi,
* dužini trajanja podstanarstva/najma na području Grada Dubrovnika,
* vremenu prebivanja podnositelja zahtjeva na području Grada Dubrovnika,

Ako više podnositelja zahtjeva istovjetno udovoljava prethodno navedenim prioritetima, izabrati će se onaj koji je vremenski prije podnio zahtjev Gradu Dubrovniku na raspisani Javni poziv pri čemu prednost ima vremenski prije zaprimljeni zahtjev. Vrijeme predaje zahtjeva je vrijeme predaje istog preporučeno poštanskom uredu ili vrijeme predaje na protokol Grada Dubrovnika.

Povjerenstvo za provedbu postupka i odlučivanje o najmu stanova utvrđuje prijedlog odluke o davanju stanova u najam na temelju Konačne liste reda prvenstva iz članka 12. ove Odluke.

Prijedlog odluke o davanju stanova u najam potpisuju Predsjednik i svi članovi Povjerenstva.

Prijedlog odluke o davanju stanova u najam dostavlja se Gradonačelniku.

Odluku o davanju stanova u najam donosi Gradonačelnik na prijedlog Povjerenstva za provedbu postupka i odlučivanje o najmu stanova.

Odluka o davanju stanova u najam sa svim potrebnim podacima objavljuje se na internetskim stranicama Grada Dubrovnika i na oglasnoj ploči Grada Dubrovnika u roku od 15 dana od dana donošenja.

Odabrani podnositelj zahtjeva pisanim se putem poziva na sklapanje Ugovora o najmu stana.

Korisnik koji se neopravdano ne odazove pozivu na sklapanje ugovora u ostavljenom roku gubi pravo na sklapanje ugovora o najmu stana.

**BODOVANJE**

Članak 11.

Pravodobni i uredni zahtjevi boduju se na sljedeći način:

1. Prema broju članova obitelji navedenih u zahtjevu, podnositelj zahtjeva ostvaruje za sebe 10 bodova, a za svakog sljedećeg člana 5 bodova.
2. Prema broju djece predškolske dobi ili djece koja se redovito školuju navedenih u zahtjevu, podnositelj zahtjeva ostvaruje za svako dijete dodatnih 10 bodova.

Dokaz koji je potrebno dostaviti:

* za djecu predškolske dobi izvornik izvatka iz matične knjige rođenih,
* za djecu na redovnom školovanju izvornik potvrde škole, fakulteta odnosno druge obrazovne ustanove.

1. Na temelju prosječnih mjesečnih primanja svih članova obitelji, u posljednjih godinu dana, prije objave Javnog poziva, podnositelj zahtjeva ostvaruje:

|  |  |
| --- | --- |
| broj bodova | kriterij |
|  |  |
| 25 | do 2.328,20 kn neto mjesečno po članu obitelji |
| 20 | od 2.329,20 kn- 3.000,00 kn neto mjesečno po članu obitelji |
| 15 | od 3.001,00-4.000,00 kn neto mjesečno po članu obitelji |
| 5 | iznad 4.001,00 kn neto mjesečno po članu obitelji |

Dokaz:

* za sve Podnositelje zahtjeva i članove njihove obitelji Grad Dubrovnik će pribaviti podatke o dohodcima i primitcima za razdoblje od godinu dana prije objave Javnog poziva (u ovu svrhu Podnositelj zahtjeva dostavlja Izjavu iz članka 9. stavak 3. točka 12).
* Podnositelj zahtjeva dostavlja izvornik dokaza o nezaposlenosti za punoljetne članove obitelji koji nisu na redovnom školovanju, za razdoblje od godinu dana prije objave Javnog poziva.

1. Prema ukupnoj dužini prebivanja na području grada Dubrovnika Podnositelja zahtjeva kojom Podnositelj zahtjeva ostvaruje:

|  |  |
| --- | --- |
| broj bodova | kriterij |
|  |  |
| 25 | 35 i više od 35 godina |
| 20 | od 25 do 34 godine |
| 15 | od 15 do 24 godine |
| 5 | od 7 do 14 godina |

Dokaz koji je potrebno dostaviti:

* izvornik uvjerenja o prebivalištu za Podnositelja zahtjeva.

1. Prema invaliditetu podnositelja zahtjeva ili člana obitelji navedenog u zahtjevu, ovisno o utvrđenom stupnju invaliditeta, za svaku osobu s utvrđenim invaliditetom pripada:

|  |  |
| --- | --- |
| broj bodova | kriterij |
|  |  |
| 15 | osobe s invaliditetom 90% -100% oštećenja organizma, uz utvrđen IV stupanj funkcionalnog oštećenja (teški invaliditet) |
| 10 | osobe s invaliditetom 60% - 80% oštećenja organizma uz utvrđen III stupanj funkcionalnog oštećenja (teži invaliditet) |
| 5 | osobe s 20%-59% oštećenja organizma uz utvrđen I i II stupanj funkcionalnog oštećenja. |

Ako se radi o malodobnom djetetu članu obitelji navedenom u zahtjevu, za svako malodobno dijete ovisno o stupnju oštećenja organizma odnosno funkcionalnoj nesposobnosti pripada:

|  |  |
| --- | --- |
| broj bodova | kriterij |
|  |  |
| 15 | djeca s oštećenjem organizma 90%-100%, odnosno kod kojih je utvrđen IV stupanj funkcionalnog oštećenja (teški invaliditet) |
| 10 | djeca s oštećenjem organizma 60% - 80%, odnosno kod kojih je utvrđen III stupanj funkcionalnog oštećenja (teži invaliditet) |
| 5 | osobe s oštećenjem organizma 20%-59%, odnosno kod kojih je utvrđen I i II stupanj funkcionalnog oštećenja. |

Dokaz koji je potrebno dostaviti: ovjereni preslik pravomoćnog Rješenja Hrvatskog zavoda za mirovinsko osiguranje o utvrđenom postotku tjelesnog oštećenja, ovjereni preslik pravomoćnog Rješenja Centra za socijalnu skrb o priznavanju prava na osobnu invalidninu (dokazuje postojanje teškog invaliditeta-IV stupanj funkcionalnog oštećenja), ovjereni preslik pravomoćnog Rješenja Centra za socijalnu skrb o priznavanju prava na doplatak za pomoć i njegu (dokazuje postojanje težeg invaliditeta-III stupanj funkcionalnog oštećenja), ovjereni preslik pravomoćnog Rješenja Hrvatskog zavoda za mirovinsko osiguranje o priznavanju prava na uvećani dječji doplatak (III i IV stupanj funkcionalnog oštećenja), Rješenje centra za socijalnu skrb o funkcionalnom oštećenju te rješenja nadležnih tijela kojima je status osoba s invaliditetom utvrđen prema posebnim propisima.

1. Prema ukupnoj dužini dokazanog statusa najmoprimca/podstanara kojom Podnositelj zahtjeva ostvaruje:

|  |  |
| --- | --- |
| broj bodova | kriterij |
|  |  |
| 25 | 20 i više od 20 godina u statusu najmoprimca/podstanara |
| 20 | od 10 do 19 godina u statusu najmoprimca/podstanara |
| 15 | od 5 do 9 godina u statusu najmoprimca/podstanara |
| 5 | od 1 do 4 godine u statusu najmoprimca/podstanara |

Dokaz koji je potrebno dostaviti: ovjerene preslike Ugovora o najmu stana ovjerene kod javnog bilježnika ili prijavljene poreznoj upravi.

**LISTA REDA PRVENSTVA**

Članak 12.

Pravodobni i uredni zahtjevi boduju se u skladu s propisanim kriterijima i uvrštavaju na prijedlog Liste reda prvenstva.

Za svaki Javni poziv utvrđuju se Liste reda prvenstva.

Prijedlog Liste reda prvenstva sadrži:

* redni broj
* ime i prezime podnositelja zahtjeva
* broj bodova po pojedinom kriteriju
* ukupan broj bodova
* mjesto i datum utvrđivanja Liste reda prvenstva

Povjerenstvo za provedbu postupka i odlučivanje o najmu stanova, objavljuje prijedlog Liste reda prvenstva na internetskim stranicama Grada Dubrovnika i na oglasnoj ploči Grada Dubrovnika.

Podnositelj zahtjeva ima pravo prigovora na prijedlog Liste reda prvenstva Povjerenstvu za rješavanje prigovora u roku od 8 (osam) dana od dana objave prijedloga Liste reda prvenstva na internetskim stranicama Grada Dubrovnika i oglasnoj ploči Grada Dubrovnika.

Pravo na prigovor odnosi se na utvrđeni redoslijed u prijedlogu Liste reda prvenstva odnosno na neuvrštavanje na prijedlog Liste reda prvenstva.

Nakon što Povjerenstvo za rješavanje prigovora odluči o prigovorima, na prijedlog Povjerenstva za provedbu postupka i odlučivanje o najmu stanova Gradonačelnik utvrđuje Konačnu listu reda prvenstva.

Konačna lista reda prvenstava sadrži:

* redni broj
* ime i prezime podnositelja zahtjeva
* broj bodova po pojedinom kriteriju
* ukupan broj bodova
* mjesto i datum utvrđivanja Konačne liste reda prvenstva

Konačna lista reda prvenstava objavljuje se na internetskoj stranici Grada Dubrovnika i oglasnoj ploči Grada Dubrovnika.

Ako se tijekom postupka utvrdi da je Podnositelj zahtjeva dao netočne podatke o činjenicama koje utječu na bodovanje ili da je dao netočne podatke u izjavama iz članka 9. ove Odluke, u tom slučaju će se njegov zahtjev smatrati nepotpun te se neće bodovati.

Ako za vrijeme važenja Liste reda prvenstva/Konačne liste reda prvenstva podnositelj zahtjeva uvršten na istu i članovi njegove obitelji navedeni u zahtjevu steknu:

* vlasništvo/suvlasništvo kuće ili stana, kuće ili stana za odmor, kuće ili stana namijenjenog iznajmljivanju, na području Republike Hrvatske, u vrijednosti većoj od 100.000,00 kuna
* pravo na korištenje odgovarajućeg gradskog stana temeljem Ugovora o najmu sklopljenim sa Gradom Dubrovnikom,
* u vlasništvo/suvlasništvo građevinsko zemljište, na području Republike Hrvatske, u vrijednosti većoj od 100.000,00 kuna
* u vlasništvo/suvlasništvo poljoprivredno i drugo zemljište veće od 1 ha, na području Republike Hrvatske, u vrijednosti većoj od 100.000,00 kuna
* u vlasništvo/suvlasništvo poslovni prostor na području Republike Hrvatske, u vrijednosti većoj od 100.000,00 kuna
* pravo na oslobađanje od plaćanja komunalnog doprinosa u skladu s odredbama propisa Grada Dubrovnika,
* vlasništvo/suvlasništvo trgovačkog društva ili obrta koji na području Republike Hrvatske ima u vlasništvu: kuću ili stan, kuću ili stan za odmor, kuću ili stan namijenjen iznajmljivanju, građevinsko zemljište, poljoprivredno i drugo zemljište veće od 1 ha, poslovni prostor, u vrijednosti većoj od 100.000,00 kuna

(ukupna vrijednost svih nekretnina iz alineje 1., 3., 4., 5. i 7. ne može biti veća od 100.000,00 kuna) dužni su bez odgode o tome obavijestiti Grad Dubrovnik koji će ih potom brisati s Liste reda prvenstva/ Konačne liste reda prvenstva te ih se o tome pismeno obavijestiti.

Ako se za vrijeme važenja Liste reda prvenstva/Konačne liste reda prvenstva utvrdi da su podnositelj zahtjeva uvršten na istu i članovi njegove obitelji navedeni u zahtjevu stekli:

* vlasništvo/suvlasništvo kuće ili stana, kuće ili stana za odmor, kuće ili stana namijenjenog iznajmljivanju, na području Republike Hrvatske, u vrijednosti većoj od 100.000,00 kuna
* pravo na korištenje odgovarajućeg gradskog stana temeljem Ugovora o najmu sklopljenim sa Gradom Dubrovnikom,
* u vlasništvo/suvlasništvo građevinsko zemljište, na području Republike Hrvatske, u vrijednosti većoj od 100.000,00 kuna
* u vlasništvo/suvlasništvo poljoprivredno i drugo zemljište veće od 1 ha, na području Republike Hrvatske, u vrijednosti većoj od 100.000,00 kuna
* u vlasništvo/suvlasništvo poslovni prostor na području Republike Hrvatske, u vrijednosti većoj od 100.000,00 kuna
* pravo na oslobađanje od plaćanja komunalnog doprinosa u skladu s odredbama propisa Grada Dubrovnika,
* vlasništvo/suvlasništvo trgovačkog društva ili obrta koji na području Republike Hrvatske ima u vlasništvu: kuću ili stan, kuću ili stan za odmor, kuću ili stan namijenjen iznajmljivanju, građevinsko zemljište, poljoprivredno i drugo zemljište veće od 1 ha, poslovni prostor, u vrijednosti većoj od 100.000,00 kuna

(ukupna vrijednost svih nekretnina iz alineje 1., 3., 4., 5. i 7. ne može biti veća od 100.000,00 kuna) brišu se s Liste reda prvenstva/Konačne liste reda prvenstva te ih se o tome pismeno obavještava.

**VISINA NAJAMNINE**

Članak 13.

Visina mjesečne najamnine utvrđuje se u skladu s odredbama akta Gradskog vijeća Grada Dubrovnika kojim je regulirana slobodno ugovorena najamnina.

Članak 14.

Najamnina se plaća najkasnije do 15. u mjesecu za tekući mjesec.

Na uplate najamnine izvršene nakon roka dospijeća Grad Dubrovnik ima pravo obračunati zakonske zatezne kamate.

**UGOVOR O NAJMU**

Članak 15.

Ugovor o najmu sadrži osobito:

* ugovorne strane,
* podatke o osobama koje će se zajedno s najmoprimcem koristiti nekretninom,
* opis stana odnosno ostalih prostorija (podaci o lokaciji, adresi, oznaci, površini, katu, sobnosti),
* visinu najamnine i način plaćanja,
* vrstu troškova koji se plaćaju u svezi sa stanovanjem,
* odredbe o obvezi najmoprimca na davanje pologa od tri mjesečne najamnine prilikom sklapanja ugovora te obvezu najmoprimca na davanje ovjerene bjanko zadužnice ovjerene od strane javnog bilježnika na iznos do 50.000,00 kuna,
* odredbe o primjerenom načinu korištenja stana odnosno ostalih prostorija,
* zabranu davanja u podnajam ili kratkoročnog iznajmljivanja stana,
* vrijeme trajanja najma,
* pravo na svakodobni pregled stana od strane najmodavca,
* odredbe o opravdanim razlozima za otkaz ugovora o najmu,
* odredbe o obvezi prijave i zadržavanja prebivališta,
* odredbe o održavanju stana odnosno ostalih prostorija,
* odredbe o korištenju zajedničkih prostorija, zajedničkih dijelova i uređaja zgrade i zemljišta koje služi zgradi,
* odredbe o primopredaji stana odnosno ostalih prostorija,
* mjesto i datum sklapanja ugovora.

Ako Grad Dubrovnik kao najmodavac želi izmijeniti sklopljeni ugovor o najmu, dužan je o tome obavijestiti najmoprimca najmanje 30 dana prije isteka ugovorenog vremena najma, u pisanom obliku, te pozvati najmoprimca na zaključenje dodatka ugovoru odnosno novog ugovora.

Ako najmoprimac u roku od osam dana od dana primitka poziva ne pristupi zaključenju dodatka odnosno novog ugovora, ugovor o najmu smatra se raskinutim te se primjenjuju odredbe ove Odluke o raskidu ugovora o najmu.

Članak 16.

Ugovor o najmu sklapa se obvezno u obliku javnobilježničkog akta, s ovršnom odredbom o neposrednoj i prisilnoj ovrsi duga najmoprimca prema Gradu Dubrovniku na njegovoj cjelokupnoj imovini kao i ovrsi radi iseljenja.

Troškove solemnizacije ugovora o najmu snosi najmoprimac.

Članak 17.

Ugovor o najmu stana sklapa se na rok od 10 godina.

Članak 18.

Najmoprimac se obvezuje prilikom sklapanja ugovora o najmu, na račun Grada Dubrovnika, kao najmodavca, položiti jamčevinu u iznosu od tri mjesečne najamnine, kao jamstvo za plaćanje najamnine za vrijeme trajanja najma, otkaznog roka, režijskih troškova i popravaka prouzročenih oštećenja u stanu i zajedničkim dijelovima zgrade kao i jednu bjanko zadužnicu ovjerenu od strane javnog bilježnika na iznos do 50.000,00 kuna.

Otkazom ugovora o najmu ili istekom roka na koji je ugovor sklopljen, jamčevina se vraća najmoprimcu ovisno o podmirenosti dospjelih iznosa najamnine i stanju u kojem je stan koji je bio predmetom najma.

Ukoliko se službena valuta u Republici Hrvatskoj do isteka ugovora o najmu promjeni, u tom slučaju će se preračunati kunski iznos uplaćene jamčevine u novu valutu s tečajem važećim na prvi dan uvođenja nove valute kao službenog platežnog sredstva u Republici Hrvatskoj.

Stanje stana danog u najam, utvrđuje se zapisnikom o primopredaji stana u posjed najmoprimcu ili Gradu Dubrovniku, nakon sklapanja ili nakon otkaza ugovora o najmu odnosno nakon isteka vremena na koje je ugovor sklopljen.

Grad Dubrovnik će iz primljenog iznosa jamčevine i bjanko zadužnice namiriti nastale troškove prema sljedećem redoslijedu:

* pretrpljenu štetu na stanu,
* druge nespecificirane troškove i obveze, koji mogu nastati tijekom trajanja ovog ugovora,
* zakonsku zateznu kamatu za nepravodobno plaćenu najamninu i režijske troškove,
* dospjelu neplaćenu najamninu i režijske troškove.

Najmoprimac je dužan Gradu Dubrovniku kao najmodavcu ili osobi koju najmodavac ovlasti (službena osoba iz nadležnog upravnog odjela, komunalni redar i sl.) dopustiti ulaz u stan te dopustiti kontrolu korištenja stana i bez prethodne najave. Ukoliko mu to najmoprimac ne dopusti, isto predstavlja valjan razlog za otkaz ugovora o najmu.

Članak 19.

Ugovorom o najmu najmoprimac se obvezuje uz trošak najamnine snositi troškove komunalne naknade, odvoza smeća, električne energije i vode te naknadu za odvodnju, čišćenje zajedničkih prostorija i uređaja stambene zgrade i pričuvu, kao i sve ostale naknade koje terete stan u najmu, i to putem izvornih uplatnica pojedinog davatelja usluga te se obvezuje iste podmiriti u roku dospijeća naznačenom na svakoj od uplatnica.

Grad Dubrovnik ima pravo uvida i kontrole podmirenja obveza najmoprimca iz stavka 1. ovog članka te ga u svako doba može pozvati da dostavi dokaze o podmirenju istih.

Članak 20.

Najmoprimac se obvezuje preuzeti plaćanje troškova tekućeg održavanja stana i opreme, a za popravke koji prelaze granice tekućeg održavanja (nužne popravke) odnosno popravke koji se mogu smatrati korisnima i luksuznima, dužan je ishoditi prethodnu pisanu suglasnost Grada Dubrovnika kao najmodavca.

Najmoprimac nije ovlašten vršiti preinake na stanu i zajedničkim prostorijama, kao i uređajima zgrade bez prethodne pisane suglasnosti Grada Dubrovnika kao najmodavca.

**PRESTANAK UGOVORA O NAJMU**

Članak 21.

Ugovor o najmu sklopljen na određeno vrijeme prestaje istekom toga vremena.

Ugovor iz stavka 1. ovog članka prestaje i otkazom koji svaka strana može dati drugoj poštujući otkazni rok.

Otkazni rok iznosi tri mjeseca i počinje teći prvog dana sljedećeg mjeseca nakon mjeseca u kojem je otkaz primljen.

Članak 22.

Najmodavac može otkazati ugovor o najmu ako najmoprimac koristi stan suprotno odredbama ove Odluke i ugovora, a osobito:

* ako najmoprimac ne plati u ugovorenom roku ugovoreni iznos najamnine tri puta tijekom kalendarske godine i druge ugovorene troškove u svezi s korištenjem stana,
* ako najmoprimac ne prijavi sebe i članove svoje obitelji na adresi stana u roku od 30 dana od zaključenja ugovora o najmu i ne dostavlja dokaze o prijavi u ugovorenim rokovima,
* ukoliko najmoprimac i/ili članovi njegove obitelji koji su prijavljeni na adresi stana ne borave u predmetnom stanu duže od dva mjeseca neprekidno tijekom kalendarske godine, osim zbog opravdanih razloga (redovito školovanje i sl.),
* ako najmoprimac svojim radnjama ili propustima ometa druge suvlasnike ili korisnike zgrade u mirnom korištenju njihovih posebnih dijelova zgrade odnosno zajedničkih dijelova zgrade,
* ako najmoprimac ili drugi korisnici stana (članovi obitelji) ne koriste stan za stanovanje, već u cijelosti ili djelomično za druge namjene,
* ako najmoprimac ne dopusti Gradu Dubrovniku kao najmodavcu ili osobi koju najmodavac ovlasti ulaz u stan, odnosno ako ne dopusti kontrolu korištenja stana u skladu s uvjetima ove Odluke i ugovora o najmu,
* ako najmoprimac stan ili dio stana daje u podnajam ili ga kratkoročno iznajmljuje,
* ako najmoprimac ili članovi njegove obitelji na zajedničkim prostorijama, uređajima i dijelovima zgrade svojom krivnjom nanose štetu koju u roku od 30 dana nisu otklonili,
* ako najmoprimac ili članovi njegove obitelji preinačuju stan, zajedničke prostorije i uređaje zgrade bez prethodne pisane suglasnosti najmodavca,
* ako se naknadno utvrdi da je najmoprimac kao podnositelj zahtjeva po javnom pozivu najmodavca za davanje stana u najam dao neistinite podatke temeljem kojih je isti ostvario pravo na najam stana.

Ako najmoprimac odbije primiti pisani otkaz ugovora, a koji se može dostavljati i putem javnog bilježnika, otkazni rok počinje teći protekom roka od tri dana od kada je obavijest o pisanom otkazu ugovora izvješena na oglasnoj ploči Grada Dubrovnika te objavljena na internetskoj stranici Grada Dubrovnika.

Ako najmoprimac odbije predati stan u posjed Gradu Dubrovniku, nakon isteka otkaznog roka, odnosno u roku koji je odredio najmodavac, najmodavac će pred nadležnim tijelom pokrenuti postupak radi iseljenja najmoprimca.

Članak 23.

Najmoprimac može otkazati ugovor o najmu stana prije isteka ugovorenog vremena.

Grad Dubrovnik će otkazati ugovor o najmu stana ako se utvrdi da je najmoprimac stekao u vlasništvo/suvlasništvo kuću ili stan, kuću li stan za odmor, kuću ili stan namijenjen iznajmljivanju, na području Republike Hrvatske, u vrijednosti većoj od 100.000,00 kuna.

O okolnostima iz stavka 2. najmoprimac je dužan obavijestiti Grad Dubrovnik bez odgode.

Stručne službe Grada Dubrovnika mogu u svrhu provjere okolnosti iz stavka 2. ovog članka vršiti provjere te tražiti dostavu relevantne dokumentacije kojom se dokazuje da najmoprimac i članovi obitelji nisu stekli nekretnine iz stavka 2. ovog članka.

Ne udovoljavanje zahtjevu iz stavka 4. ovog članka predstavlja razlog za raskid ugovora o najmu.

Članak 24.

U slučaju smrti najmoprimca prava i dužnosti najmoprimca iz ugovora o najmu stana prelaze na jednog od njegovih nasljednika – članova obitelji koji su s njim živjeli na adresi stana koji je predmet ugovora o najmu, ovisno o njihovu sporazumu.

O nastaloj promjeni, nasljednici najmoprimca dužni su obavijestiti najmodavca u roku od 30 dana od smrti najmoprimca.

Ako osobe iz stavka 1. ovoga članka ne postignu sporazum o tome tko će preuzeti prava i obveze iz ugovora o najmu, protekom roka od 30 dana od smrti najmoprimca, smatrat će se da nekretninu koriste bez ugovora.

**ZAŠTITA OSOBNIH PODATAKA**

Članak 25.

UREDBA (EU) 2016/679 EUROPSKOG PARLAMENTA I VIJEĆA od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (dalje u tekstu: Opća uredba o zaštiti podataka) sadrži niz pravila kojima se osigurava zaštita temeljnih prava i sloboda pojedinaca u vezi s obradom osobnih podataka. Zakonom o provedbi Opće uredbe o zaštiti podataka (NN 42/18, dalje u tekstu: Zakon) osigurava se provedba Opće uredbe o zaštiti podataka. Temeljem članka 13. i 14. Opće uredbe o zaštiti podataka Grad Dubrovnik, obavještava o osobnim podacima koje kao voditelj obrade prikuplja i obrađuje u skladu s odredbama Opće uredbe o zaštiti podataka, zaštiti privatnosti, pravnim osnovama i svrhama obrade, primateljima obrade, rokovima čuvanja kao i o pravima koja ispitanici imaju vezano za obradu osobnih podataka.

Grad Dubrovnik je voditelj obrade koji obrađuje osobne podatke podnositelja zahtjeva u svrhu zadovoljenja stambenih potreba sukladno odredbama ove Odluke.

Traženi osobni podaci i priloženi dokumenti podnositelja zahtjeva nužni su radi utvrđivanja i ostvarivanja prava na zadovoljenja stambenih potreba te formiranje Liste reda prvenstva, Konačne liste reda prvenstva kao i odluke o davanju stana u najma koji će se objaviti na internetskim stranicama Grada Dubrovnika te na oglasnoj ploči Grada Dubrovnika. Grad Dubrovnik neće davati na korištenje osobne podatke koji su prikupljeni u naznačenu svrhu drugim primateljima, osim u slučajevima predviđenim zakonskim propisima. Sukladno Pravilniku o čuvanju, korištenju, odabiranju i izlučivanju arhivskog i registraturnog gradiva Grada Dubrovnika ("Službeni glasnik Grada Dubrovnika", broj: 02/13), podaci se čuvaju na rok od 10 godina.

Sukladno odredbama Opće uredbe o zaštiti podataka osigurano je pravo pristupa osobnim podacima, pravo na ispravak, pravo brisanja („pravo na zaborav“), pravo na ograničenje obrade, pravo na prijenos podataka, pravo na prigovor, pravo podnošenja pritužbe Agenciji za zaštitu osobnih podataka i pravo na povlačenje privole. Prava se mogu ostvariti podnošenjem zahtjeva Službeniku za zaštitu podataka, poštom, preporučenom pošiljkom s povratnicom na adresu: Grad Dubrovnik, Službenik za zaštitu podataka, Dubrovnik, Pred Dvorom 1, osobno na adresu: Grad Dubrovnik, Službenik za zaštitu podataka, Dubrovnik, Pred Dvorom 1 ili putem elektroničke pošte na e-mail: [szop@dubrovnik.hr](mailto:szop@dubrovnik.hr). Obrasci za ostvarivanje prava ispitanika dostupni su na linku: <https://www.dubrovnik.hr/pravo-na-pristup-informacijama/zastita-podataka>, a isti se mogu preuzeti i na pisarnici Grada Dubrovnika.

Vlastoručnim potpisom na obrascima koji su sastavni dio ove Odluke kojima se traži ostvarivanje prava u svrhu zadovoljavanja stambenih potvrđuje se i daje se suglasnost da Grad Dubrovnik može obrađivati osobne podatke navedene u obrascima. Ujedno, vlastoručnim potpisom potvrđuje se identitet podnositelja zahtjeva te da su informacije i izjave dane na obrascima istinite i točne.

**OSTALE ODREDBE**

Članak 26.

Grad Dubrovnik zadržava pravo provjere i uvida, na terenu, svih kriterija o kojima ovisi odobravanje najma stana.

Pravo provjere i uvida Grad Dubrovnik ima prije i nakon donošenja odluke o najmu stana.

Članak 27.

Grad Dubrovnik zadržava pravo tražiti od podnositelja zahtjeva dostavu dodatne dokumentacije koja nije taksativno navedena u ovoj Odluci ili Javnom pozivu, a sve u svrhu utvrđivanja važnih činjenica i okolnosti vezano za provedbu ove Odluke za svaki pojedini postupak.

Članak 28.

Podnositelji zahtjeva koji ostvare pravo u skladu s odredbama ove Odluke nemaju pravo na ostvarenje drugih prava koja se odnose na stambeno zbrinjavanje u skladu s važećim propisima Grada Dubrovnika.

Članak 29.

Ova odluka stupa na snagu osmog dana od dana objave u „Službenom glasniku Grada Dubrovnika“.

KLASA:371-01/21-01/181

URBROJ: 2117/01-09-21-3

Dubrovnik, 27. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**186**

Temeljem članka 65. stavak 2. i članka 69. Zakona o sportu („Narodne novine“, broj 71/06, 150/08, 124/10, 124/11, 86/12, 94/13, 85/15, 19/16, 98/19, 47/20, 77/20), članka 6. Zakona o zakupu i kupoprodaji poslovnog prostora (''Narodne novine'', broj 125/11, 64/15 i 112/18), članka 32. Odluke o zakupu i kupoprodaji poslovnog prostora (''Službeni glasnik Grada Dubrovnika", broj 25/17, 12/18 i 11/19) i članka 39. Statuta Grada Dubrovnika („Službeni glasnik Grada Dubrovnika", broj 2/21), Gradsko vijeće Grada Dubrovnika na 7. sjednici, održanoj 27. prosinca 2021., donijelo je

**O D L U K U**

**O NAČINU UPRAVLJANJA I KORIŠTENJA ŠPORTSKIM GRAĐEVINAMA**

**U VLASNIŠTVU GRADA DUBROVNIKA**

Članak 1.

Ovom Odlukom utvrđuju se način upravljanja i korištenja javnih sportskih građevina i drugih sportskih građevina u vlasništvu Grada Dubrovnika.

Članak 2.

Sportskim građevinama smatraju se uređene i opremljene površine i građevine u kojima se provode sportske djelatnosti, a koje osim općih uvjeta propisanih posebnim propisima za te građevine zadovoljavaju i posebne uvjete u skladu s odredbama Zakona o sportu („Narodne novine“ broj 71/06, 150/08, 124/10, 124/11, 86/12, 94/13, 85/15, 19/16, 98/19, 47/20, 77/20), (u nastavku teksta : Zakon o sportu).

Javnim sportskim građevinama smatraju se uređene i opremljene površine i građevine koje se trajno koriste za izvođenje programa javnih potreba u sportu koje su u vlasništvu Grada Dubrovnika.

Za sportske objekte koje se nalaze u sklopu Osnovnih škola na području Grada Dubrovnik donijeti će se Pravilnik kojim će se detaljno urediti način upravljanja i korištenja.

Ostale građevine (dječja igrališta, igrališta) koje nemaju karakter građevina opisanih u prednjim stavcima i nisu povjerene pravnim osobama iz sustava sporta prema njima će se primjenjivati propisi iz Zakona o komunalnom gospodarstvu (N/N 68/18, 110/18, 32/20).

Članak 3.

U sportsku infrastrukturu Grada Dubrovnika ulaze sportske građevine koje su popisane i nalaze se u registru popisa sportskih građevina Grada Dubrovnika.

Popis sportskih građevina iz prednjeg stavka ovog članka donosi gradonačelnik na prijedlog nadležnog Upravnog odjela za šport.

Članak 4.

Odluku o povjeravanju na upravljanje sportskih građevina donosi gradonačelnik na prijedlog nadležnog Upravnog odjela za šport Grada Dubrovnika, a sve u svrhu provedbe Programa javnih potreba u športu.

Predmet upravljanja u pravilu je određena sportska građevina kao jedinstvena cjelina odnosno zatvoreni i otvoreni prostori građevine, sportski i poslovni te prateći prostori i oprema, koji se koriste u svrhu obavljanja sportske aktivnosti.

Članak 5.

Sportske građevine se mogu povjeriti na upravljanje ili dati u zakup sportskim klubovima, savezima, sportskoj zajednici, ustanovama i trgovačkim društvima registriranima za obavljanje sportske djelatnosti upravljanja i održavanja sportskih građevina.

Sportske građevine povjeravaju se na upravljanje bez naknade ili se daju u zakup na vrijeme do 5 godina uz mogućnost produženja u slučaju urednog izvršenja obveza.

Sportske građevine mogu se povjeriti na upravljanje bez naknade javnim ustanovama u sportu kojima je Grad Dubrovnik jedini osnivač ili većinski osnivač.

Ukoliko se sportske građevine daju u zakup, primjenjuje se važeće zakonske odredbe i opći akti Grada Dubrovnika kojima je regulirano davanje u zakup poslovnih prostora.

Članak 6.

Upravljanje sportskim građevinama obuhvaća sljedeće taksativno navedene poslove:

* redovito održavanje sportske građevine u građevinskom i funkcionalnom smislu za

provođenje programa javnih potreba u sportu Grada;

* primjerena zaštita sportske građevine;
* određivanje i provođenje unutarnjeg reda u sportskoj građevini uređuje se ovisno o

njihovom značenju za Grad Dubrovnik i provođenju programa javnih potreba uz

prethodno pribavljeno mišljenje nadležnog upravnog odjela, a temeljem iskazanih

potreba Dubrovačkog saveza športova;

* obavljanje povremenih i godišnjih pregleda sportske građevine radi utvrđivanja

njezinog stanja u građevinskom i funkcionalnom smislu;

* davanje na korištenje dijelova sportske građevine za sportske i druge oblike aktivnosti kojima se ne remeti temeljna funkcija građevine, te za održavanje manifestacija;
* kontrola korištenja sportske građevine sukladno sklopljenim ugovorima;
* donošenje godišnjeg programa upravljanja sportskom građevinom i drugi poslovi koji prema posebnim propisima spadaju u upravljanje sportskom građevinom.

Članak 7.

U održavanju i korištenju sportske građevine, upravitelj je dužan postupati pažnjom dobrog gospodara.

Upravitelj se obvezuje redovito održavati sportsku građevinu za vrijeme za koje je sportska građevina dana na upravljanja na način koji osigurava njezinu punu funkciju i očuvanje vrijednosti građevine.

Upravitelj je dužan uređivati i održavati okoliš i zemljište koje služe za redovitu uporabu građevine.

Upravitelj je dužan održavati sportske građevine i pripadajuću opremu u funkcionalnom stanju u skladu s namjenom, planirati i pravovremeno izvršavati tekuće i investicijsko održavanje odnosno podmirivati sve s time povezane troškove.

Pod pojmom tekućeg i investicijskog održavanja podrazumijevaju se kontinuirane aktivnosti kojim se sportska građevina održava i vraća u funkcionalno stanje.

Upravitelj nema pravo na povrat sredstava po osnovi tekućeg i investicijskog održavanja sportskih građevina, niti u vezi s tim stječe bilo kakva stvarna ili druga prava.

Članak 8.

Troškove upravljanja i održavanja sportskih građevina čine troškovi:

* energenata (toplinska energija, električna energija i sl.),
* komunalnih usluga (voda, odvodnja, odvoz smeća i sl.),
* administrativnih i knjigovodstvenih poslova,
* premije osiguranja,
* redovitog održavanja kojima se sportska građevina održava u funkcionalnom stanju

(čišćenje objekta i okoliša, ličenje zidova stropova, stolarije, bravarije; održavanje

elektroinstalacija (zamjena žarulja, osigurača, sklopki utičnica), vodovoda i kanalizacije (popravak i zamjena armatura, sanitarnih uređaja, sanacija začepljenja ili puknuća cijevi zbog nepravilnog održavanja), održavanje instalacija grijanja u prostorima; godišnji pregled i sitni popravci objekata; održavanje protupožarnih aparata, deratizacija, dezinfekcija objekta, održavanje travnatih površina te sportske opreme na objektu, čišćenje svih površina, popravak oštećenja površina;

* osobni primici zaposlenika (materijalna prava, plaća).

Članak 9.

Sportske sadržaje sportske građevine, prateće sadržaje koje služe ostvarenju sportske aktivnosti (svlačionice, spremišta za sportsku opremu i ostali pripadajući dijelovi) i opremu koja služi sportskoj djelatnosti, upravitelj se obvezuje koristiti prvenstveno za svoju sportsku djelatnost.

Upravitelj se obvezuje ukoliko to ne ograničava redovnu sportsku djelatnost na prijedlog nadležnog upravnog odjela Grada, omogućiti i druge sportske sadržaja u sportskoj građevini, a koje predstavljaju javne potrebe u sportu sukladno Programu javnih potreba u sportu.

Sredstva ostvarena od davanja sportske građevine na korištenje iz prednjeg stavka ovog članka koriste se za podmirivanje troškova funkcioniranja sportske građevine troškove upravljanja i održavanja, te za investicijsko održavanje.

Članak 10.

Upravitelj je dužan sportsku građevinu dati na privremeno korištenje bez naknade u svrhu održavanja manifestacija humanitarnog, kulturnog ili edukativnog karaktera, kojima je Grad

Dubrovnik organizator ili suorganizator.

U slobodnim terminima, preostalim nakon korištenja predmetne građevine upravitelj može sportsku građevinu dati na privremeno korištenje za sportske ili druge oblike aktivnosti, kojima se ne remeti temeljna funkcija građevine, uz naknadu koja odgovora razmjernom dijelu troškova tekućeg održavanja predmetne sportske građevine.

Javni natječaj neće se raspisivati u slučaju privremenog korištenja sportske građevine, a koje se odnosi na korištenje sportske građevine radi održavanja sajmova, priredaba, predavanja, savjetovanja, različitih sportskih i drugih aktivnosti od lokalnog značaja ili u druge slične svrhe, a čije korištenje ne traje duže od 30 dana.

Članak 11.

Poslovni i drugi prostori sportske građevine koji nisu u funkciji obavljanja sportske djelatnosti, upravitelj može dati u zakup i u njima se može obavljati samo ona djelatnost koja je dopuštena za lokaciju na kojoj se nalazi sportska građevina.

Ugovor o zakupu ne može biti sklopljen na duži rok od roka na koji je sklopljen Ugovor između vlasnika sportske građevine i upravitelja,

Zakupnik nema pravo poslovni prostor, dio poslovnog prostora ili drugi prostor iz stavka 1. ovog članka dati u podzakup, a ugovor sklopljen protivno ovoj odredbi ništetan je.

Upravitelj je dužan prije pokretanja postupka davanja sportskih građevina iz stavka 2. ove odluke pribaviti pisanu suglasnost vlasnika sportske građevine.

Članak 12.

Za provođenje postupka davanja u zakup odgovarajućeg prostora primjenjuju se odredbe Zakona o zakupu i kupoprodaji poslovnog prostora. Upravitelj je dužan, za slučaj davanja u zakup predmetne nekretnine, dostaviti Gradu uz zahtjev za suglasnost i tekst javnog natječaja koji će objaviti.

Članak 13.

Vlasnik je obveznik dodatnih ulaganja u sportske građevine.

Dodatnim ulaganjima smatraju se ulaganja kojim se osigurava standard odnosno produžuje vijek upotrebe, povećava kapacitet, mijenja namjena, znatno poboljšavaju funkcionalna svojstva sportske građevine, a naročito:

1. radovi na konstruktivnim dijelovima građevine i to zamjena ili sanacija krovne konstrukcije, sanacija temelja, nosivih zidova i dimovodnih kanala
2. zamjena krovne konstrukcije (energetska obnova)
3. promjena instalacija (vodovodnih, kanalizacijskih)
4. obnova pročelja
5. hidroizolacijski radovi na zidovima, temeljima i podovima (elementi energetske obnove zgrade)
6. zamjena stolarije na građevini, krovne i druge vanjske limarije
7. ostali radovi koji ne spadaju u redovno održavanje zgrade.

Prijedlog dodatnih ulaganja u pojedine sportske građevine, koji je sastavni dio plana održavanja i korištenja upravitelj je u obvezi dostaviti nadležnom Upravnom odjelu za izgradnju i upravljanje projektima najkasnije do 31. listopada tekuće godine za ulaganja koja se predviđaju sljedeću godinu.

Prijedlog dodatnih ulaganja upravitelj će izraditi primjenom dužne pažnje, uzimajući u obzir prioritete, navesti ekonomsku učinkovitost koja se očekuje dodatnim ulaganjima te navesti eventualne gubitke koje mogu nastati.

Članak 14.

Način i uvjeti upravljanja sportskim građevinama uređuju se aktom (Odlukom, pravilnikom) i Ugovorom između Upravitelja i Grada Dubrovnika.

Članak 15.

Nadzor nad provođenjem Odluke, Ugovora, namjensko korištenje sportskih građevina, održavanje sportskih građevina, korištenje svih sportskih i drugih prostora u sportskim građevinama te namjenskim korištenjem sredstava za upravljanje i održavanje sportskih građevina obavlja nadležni upravni odjel Grada Dubrovnika za sport ukoliko zakonom ili drugim pozitivnim propisom nije drukčije utvrđeno.

Članak 16.

Predmet nadzora nadležnog Upravnog odjela Grada za šport je osobito namjensko korištenje sportske građevine, održavanje sportske građevine u skladu s aktom o dodjeli i ugovorom, a sve kako bi se poboljšali uvjeti u kojim se obavlja sportska djelatnost.

Ukoliko se upravitelj ne pridržava ugovornih obveza, na prijedlog nadležnog upravnog odjela gradonačelnik može raskinuti ugovor.

Članak 17.

Ugovori o povjeravanju na upravljanje i korištenje sportskih građevina sklopljeni prije stupanja na snagu ove odluke važe do isteka roka na koji su zaključeni.

Članak 18.

Ova odluka stupa na snagu osmog dana od dana objave u „Službenom glasniku Grada Dubrovnika.

Danom stupanja na snagu ove odluke prestaje vrijediti Odluka o načinu upravljanja i korištenja športskim građevinama („Službeni glasnik Grada Dubrovnika“, broj 2/11).

KLASA: 620-01/20-03/03

URBROJ: 2117/01-09-21-06

Dubrovnik, 27. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**187**

Na temelju članka 39. Statuta Grada Dubrovnika („Službeni glasnik Grada Dubrovnika“ broj 2/21), Gradsko vijeće Grada Dubrovnika na 7. sjednici, održanoj 27. prosinca 2021., donijelo je

**O D L U K U**

**o poništenju Odluke o proglašenju svojstva komunalne infrastrukture**

**kao javnog dobra u općoj uporabi – Gradski stadion Lapad**

Članak 1.

Poništava se Odluka o proglašenju svojstva komunalne infrastrukture kao javnog dobra u općoj uporabi – Gradski stadion Lapad, KLASA: 363-01/21-09/10, URBROJ: 2117/01-09-21-3, a koju je Gradsko vijeće Grada Dubrovnika donijelo na sjednici održanoj 29. rujna 2021., u cijelosti.

Članak 2.

Ova odluka stupa na snagu osmog dana od dana objave u „Službenom glasniku Grada Dubrovnika“.

KLASA: 363-01/21-09/10

URBROJ: 2117/01-09-21-6

Dubrovnik, 27. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**188**

Na temelju članaka 35. i 68. Zakona o lokalnoj i područnoj (regionalnoj) samoupravi („Narodne novine“, broj 33/01., 60/01. 129/05., 109/07., 125/08., 36/09., 150/11. i 144/12., 19/13., [137/15](https://www.zakon.hr/cms.htm?id=15727), [123/17](https://www.zakon.hr/cms.htm?id=26157), [98/19](https://www.zakon.hr/cms.htm?id=40763), 144/20), članka 5. Zakona o sigurnosti prometa na cestama („Narodne novine“, broj 67/08., 48/10., 74/11., 80/13., 158/13, 92/14, [64/15](https://www.zakon.hr/cms.htm?id=11454), [108/17](https://www.zakon.hr/cms.htm?id=25267), [70/19](https://www.zakon.hr/cms.htm?id=39889), 42/20), članka 39. Statuta Grada Dubrovnika („Službeni glasnik Grada Dubrovnika“, broj 2/21) i uz prethodnu suglasnost Ministarstva unutarnjih poslova, Broj: 511-03-03/2-UP/I-142/21 od 23. prosinca 2021., Gradsko vijeće Grada Dubrovnika na 7. sjednici, održanoj 27. prosinca 2021., donijelo je

**O D L U K U**

**o izmjenama i dopunama Odluke o zaustavljanju i parkiranju turističkih autobusa i osobnih automobila (8+1) u zoni posebnog prometnog režima**

Članak 1.

 U Odluci o zaustavljanju i parkiranju turističkih autobusa i osobnih automobila (8+1) u zoni posebnog prometnog režima („Službeni glasnik Grada Dubrovnika“ broj: 10/14, 18/15, 5/16, 8/16, 7/18 i 6/19, 9/20, 14/21, dalje u tekstu: Odluka) naziv Odluke mijenja se i glasi:

„Odluka o zaustavljanju i parkiranju turističkih autobusa i osobnih automobila, kategorije M1 kapaciteta (7+1) i (8+1) u zoni posebnog prometnog režima“.

Članak 2.

U svim člancima Odluke iza riječi „osobnih automobila“ u odgovarajućem padežu dodaju se riječi „kategorije M1 kapaciteta (7+1) i“ u odgovarajućem padežu.

Članak 3.

U članku 2. stavak 2. mijenja se i glasi:

„Na cestama i javno prometnim površinama ne smiju se poduzimati bilo kakve radnje ili djelatnosti koje bi mogle oštetiti javno prometnu površinu ili ugroziti sigurnost i protočnost prometa.“

U članku 2. dodaju se stavci 3. i 4. i glase:

„Iznimno od stavka 1. ovog članka turistički autobusi i osobni automobili kategorije M1 kapaciteta (7+1) i (8+1) koji dovoze ili odvoze goste koji imaju osiguran smještaj u hotelima u zoni iz čl. 1. ove Odluke ukrcaj i iskrcaj putnika-gostiju hotela – obavljaju ispred tih hotela.

Iznimno od stavka 1. ove Odluke turistički autobusi i osobni automobili kategorije M1 kapaciteta (7+1) i (8+1) koji dovoze ili odvoze goste koji koriste usluge žičare za prijevoz osoba (koja za to ima dodijeljenu koncesiju sukladno pozitivnim propisima) zaustavljanje u svrhu ukrcaja odnosno iskrcaja putnika obavljaju ispred donje postaje žičare (Ploče).“

Članak 4.

Članak 2a briše se.

Članak 5.

U članku 3. stavak 2. mijenja se i glasi:

Parkiranje iz stavka (1) ovoga članka moguće je isključivo pod uvjetom prethodne rezervacije termina parkinga i reguliranog statusa parkinga u smislu članka 6. ove Odluke (plaćanje naknade ili ishođenje pokaza/vinjete), osim ako je drugačije propisano ovom Odlukom.

Članak 6.

U članku 8. brišu se stavci: 2,3, 4,5,6,7,8,9 i 10.

Članak 7.

Članak 8a mijenja se i glasi:

„Naknada iz članka 8. ove Odluke, plaća se isključivo unaprijed putem sustava plaćanja - aplikacije objavljene na službenim mrežnim (web) stranicama Grada Dubrovnika [www.dubrovnik.hr](http://www.dubrovnik.hr) (dalje u tekstu: web aplikacija). Uplata mora biti evidentirana 48 sati prije zaustavljanja i parkiranja.

Plaćanje naknade uključuje istovremeno i kumulativnu obvezu:

* rezervacije termina parkiranja i zaustavljanja za iskrcaj putnika,
* rezervacije termina parkiranja i zaustavljanja za ukrcaj putnika te
* upisa registarske oznake vozila na kojeg se plaćena naknada odnosi,

osim u slučaju kada se ukrcaj ili iskrcaj obavlja u razdoblju iz članka 9. stavak 4.

Naknadna promjena plaćenog termina moguća je jednom, najkasnije do 24 sata prije namjeravanog termina parkiranja i zaustavljanja za kojeg se uplata odnosi i to isključivo pod uvjetom da postoje slobodni termini za traženu promjenu.

U slučaju da ne postoje slobodni termini za traženu promjenu u istoj kalendarskoj godini, uplatitelj ima pravo podnijeti zahtjev za povrat uplaćenog iznosa, pod uvjetom da je zahtjev za povrat uplaćenog iznosa podnesen najkasnije 30 dana prije dana za koji je plaćen termin. U slučaju ispunjenih uvjeta za povrat uplaćenog iznosa, uplatitelj snosi manipulativne troškove banke koji nastaju predmetnim transferom/povratom novca.

U slučaju da se parkiranje ne obavi u rezerviranom terminu uplatitelj naknade nema pravo na povrat uplaćenog iznosa.

U slučaju da se parkiranje na temelju rezervacije i uplate iz stavka (1) ovoga članka, ne obavi na dan rezerviranog termina i to iz razloga što su nastupile okolnosti izvanrednih događaja iz članka 5. stavak (3) ove Odluke, uplatitelj naknade ima pravo na povrat uplaćenog iznosa, pod uvjetom da je Upravni odjel Grada Dubrovnika nadležan za promet utvrdio nastanak takvog izvanrednog događaja.

Naknadna promjena upisane registarske oznake vozila za koje je rezerviran termin i plaćena naknada za parkiranje i zaustavljanje moguća je jednom, najkasnije 30 minuta prije rezerviranog termina parkiranja i zaustavljanja.

U slučaju okolnosti iz članka 3. stavak 3. ove Odluke ishođenje posebne dozvole preduvjet je rezerviranja termina parkiranja i zaustavljanja na Pločama.“

Članak 8.

Iza članka 8.a dodaje se članak 8.b i glasi:

„Osim naknade iz članka 8. stavka 1. ove Odluke može se ishoditi i pokaz/vinjeta koja vrijedi za razdoblje tekuće godine.

Pokaz/vinjetu mogu ishoditi:

1. Hoteli smješteni u povijesnoj jezgri Grada Dubrovnika - za autobuse i osobne automobile kategorije M1 kapaciteta (7+1) i (8+1) u svrhu prijevoza gostiju tih hotela na Pile (Oznake „**A**“),
2. Hoteli smješteni u zoni posebnog prometnog režima - za autobuse i osobne automobile M1 kapaciteta (7+1) i (8+1) u svrhu prijevoza gostiju hotela i to isključivo ispred tih hotela (Oznake „**H**“),
3. Pravna ili fizička osoba kojoj je dodijeljena koncesija za žičaru - za autobuse i osobne automobile M1 kapaciteta (7+1) i (8+1) koji prevoze goste koji koriste usluge žičare i to isključivo na donju postaju žičare na Pločama (Oznake „**Ž**“),
4. Korisnici koji su oslobođeni od plaćanja naknade sukladno odredbama članka 11. Odluke (Oznake „**X**“),
5. turističke agencije, vlasnici vozila; pravne ili fizičke osobe, obrtnici, kojima je dodijeljena koncesija Lučke uprave Dubrovnik - za autobuse i osobne automobile M1 kapaciteta (7+1) i (8+1) u svrhu organiziranog prijevoza putnika sa brodova na kružnim putovanjima na Pile (Oznake „**I**“).

Naknada za pokaz/vinjetu iz stavka 2. podstavak 1), 2), 3) i 4) ovog članka se ne naplaćuje i u naravi predstavlja oslobođenje od plateža pod uvjetima iz članka 11. ove Odluke.

Korisnici pokaza/vinjeta iz stavka 2. podstavak 2) i 3) ovog članka oznaka „H“ i „Ž“ nemaju pravo parkiranja i zaustavljanja na Pilama i Pločama, osim pod jednakim uvjetima kao i drugi korisnici sukladno odredbama ove Odluke.

Naknada za pokaz/vinjetu iz stavka 2. podstavak 5), oznake „I“ iznosi 17.000,00 kuna, a korisnik prava na pokaz/vinjetu, može kupiti minimalno 5 (pet) pokaza/vinjeta.

Uvjeti i način plaćanja pokaza/vinjeta biti će regulirani posebnim ugovorom između Grada Dubrovnika i korisnika prava na pokaz/vinjetu.

Pokaz/vinjeta oznaka „A“ i „X“ tijekom jednog kalendarskog dana vrijedi za:

* jedno vozilo određene upisne registarske oznake u web aplikaciju prilikom rezerviranja termina po izboru korisnika tog pokaza/vinjete,
* za neograničeni broj iskrcaja – ukrcaja putnika pod uvjetom rezerviranog termina parkiranja i zaustavljanja na web aplikaciji sukladno odredbama članka 8a ove Odluke pri čemu se kupljeni pokaz/vinjeta izjednačuje sa plaćenom naknadom u smislu odredbi toga članka.

Pokaz/vinjeta oznaka „H“, „Ž“ tijekom jednog kalendarskog dana vrijedi za:

* jedno vozilo određene upisne registarske oznake u web aplikaciju
* za neograničeni broj ukrcaja – iskrcaja putnika isključivo ispred tih hotela odnosno donju postaju žičare na Pločama

Pokaz/vinjeta oznake „I“ vrijedi za:

* vozilo određene registarske oznake upisane u web aplikaciju prilikom rezerviranja termina po izboru korisnika tog pokaza/vinjete. Registarska oznaka se može izmijeniti najviše tri (3) puta dnevno na način da u određenom razdoblju pokaz/vinjetu može koristiti isključivo jedna registarska oznaka. Vrijeme u kojem određena registarska oznaka koristi određeni pokaz/vinjetu evidentira se u web aplikaciji
* za neograničeni broj ukrcaja – iskrcaja putnika

Pokaz/vinjeta oznaka „A“, „H“, „Ž“ i „X“ je samo u elektronskom obliku i korisnici je ostvaruju putem web aplikacije bez obveze isticanja na vidljivo mjesto na prednjem vjetrobranskom staklu vozila.

Pokaz/vinjeta oznake „I“ ističe se na vidljivo mjesto na prednjem vjetrobranskom staklu vozila.

Ukoliko se prilikom provjere utvrdi da se pokaz/vinjeta, neovisno o oznaci, koristi protivno odredbama ove Odluke ugovor iz stavka 6. ovog članka smatra se raskinutim, izvršit će se naplata naknade iz članka 8. stavak 1. ove Odluke za navedeno zaustavljanje i parkiranje te će se rješenjem mjerodavnog upravnog odjela Grada Dubrovnika trajno zabraniti daljnje korištenje pravom na pokaz/vinjetu.“

Članak 9.

Dodaje se članak 8.c i glasi:

„Uvjeti za ishođenje pokaza/vinjeta iz članka 8.b ove Odluke su:

1. za pokaz/vinjetu oznake „A“, „H“ i „Ž“
   * zahtjev potpisan i ovjeren od ovlaštene osobe
   * sklopljen ugovor sukladno članku 8.b stavak 6) ove Odluke.
2. za pokaz/vinjetu oznake „X“
   * zahtjev potpisan i ovjeren od ovlaštene osobe
   * odobrenje Grada Dubrovnika sukladno odredbama članka 11. ove Odluke.
   * sklopljen ugovor sukladno članku 8.b stavak 6) ove Odluke.
3. za pokaz/vinjetu oznake „I“
   * zahtjev potpisan i ovjeren od ovlaštene osobe
   * ugovor sa Lučkom upravom Dubrovnik (koncesija)
   * sklopljen ugovor sukladno članku 8.b stavak 6) ove Odluke.“

Članak 10.

U članku 9. iza stavka 1. dodaje se stavak 2. i glasi:

„Iznimno, naknada se plaća i za parkiranje za ukrcaj ukoliko se parkiranje zbiva u vremenu naplate naknade iz stavka četiri (4) ovog članka, a istome toga dana nije prethodilo rezerviranje i parkiranje vozila za iskrcaj. U tom slučaju se na ovog korisnika glede parkiranja za ukrcaj na odgovarajući način primjenjuju sve ostale odredbe ove Odluke.“

U članku 9. stavci 2. i 3. postaju članci 3. i 4.

U članku 9. stavak 4. mijenja se i glasi:

„Naknada se neće naplaćivati u vremenu od 21:00 h do 07:00 h za razdoblje od 01. svibnja do 30. rujna. Naknada se neće naplaćivati u vremenu od 20:00 h do 08:00 h za razdoblje od 01. ožujka do 30. travnja i od 01. listopada do 30. studenog.“

Članak 11.

Članak 10. mijenja se i glasi:

„Naknadu iz članka 8. nije dužna platiti turistička agencija te vlasnik vozila; pravna ili fizička osoba-obrtnik, koji prilikom rezervacije termina parkiranja i zaustavljanja dokaže kupnju grupnog Dubrovnik Card-a, upisom Voucher No Dubrovnik Carda i to ako se prijevoz obavlja:

* osobnim automobilom kategorije M1 kapaciteta (7+1) i (8+1) dokaže kupnju za najmanje 5 osoba
* srednjim autobusom od 9-30 mjesta dokaže kupnju za najmanje 10 osoba
* velikim autobusom preko 30 mjesta dokaže kupnju za najmanje 30 osoba.“

Članak 12.

Članak 11. mijenja se i glasi:

„Oslobađanje od plaćanja naknade iz članka 8. stavka 1. ovog članka može se odobriti:

1. u slučajevima kada to opravdava javni interes i uz poštivanje načela razmjernosti (npr. humanitarna, sportska, kulturna događanja, događanja od značaja za Grad Dubrovnik i slično).

U svrhu ostvarenja prava na oslobađanje od plaćanje naknade, turistička agencija ili vlasnik vozila ili pravna ili fizička osoba organizator događanja podnijet će zahtjev Gradu Dubrovniku, s detaljnim obrazloženjem i dokazima iz kojih je razvidno kako oslobađanje od plaćanja naknade opravdava javni interes, najkasnije 30 dana prije održavanja predmetnog događanja.

Na temelju prethodnog pozitivnog mišljenja stručnih službi Grada Dubrovnika, na podneseni zahtjev za ostvarenje prava na oslobađanje, Gradonačelnik Grada Dubrovnika može odobriti pokaz/vinjetu oznake „X“, u roku od 15 dana od dana zaprimanja zahtjeva.

1. u slučajevima kada se organizirano prevoze djeca iz vrtića, učenici osnovnih i srednjih škola te studenti.

U svrhu ostvarenja prava na oslobađanje od plaćanje naknade, predškolska ustanova (vrtić), javna ustanova koja obavlja djelatnost odgoja i obrazovanja (osnovna škola, srednja škola, učenički dom, veleučilište ili sveučilište), podnijet će zahtjev Gradu Dubrovniku potpisan i ovjeren od ovlaštene osobe.

Na temelju prethodnog pozitivnog mišljenja stručnih službi Grada Dubrovnika, na podneseni zahtjev za ostvarenje prava na oslobađanje, Gradonačelnik Grada Dubrovnika može odobriti pokaz/vinjetu oznake „X“, u roku od 15 dana od dana zaprimanja zahtjeva.

Korisnici pokaza/vinjete iz članka 8b. stavka 2) podstavak 1), 2) i 3) ove Odluke oslobođeni su od plaćanja naknade.“

Članak 13.

U članku 14. stavak 1. mijenja se alineja 2. i glasi:

„ - ako na cestama i/ili na javno prometnim površinama poduzima bilo kakve radnje ili djelatnosti koje bi mogle oštetiti javno prometnu površinu ili ugroziti sigurnost i protočnost prometa (članak 2.)“

U članku 14. stavak 1. mijenja se alineja 3. i glasi:

„ - ako se parkira u zoni posebnog prometnog režima na mjestu ili na način protivan odredbama ove Odluke ili se parkira, a da nije unaprijed platio naknadu za parkiranje i zaustavljanje putem web aplikacije ili ishodio pokaz/vinjetu ili se parkira a da prethodno nije rezervirao termin ili se parkira bez posebne dozvole mjerodavnog tijela (članak 3., 5., 8., 8.a., 8b.)“

U članku 14. stavak 1. mijenja se alineja 6. i glasi:

„ - ako stekne pravo na pokaz/vinjetu na temelju netočnih činjenica ili dovođenjem službenih osoba u zabludu (članak 8.b. i članak 8.c.)“

U članku 14. stavak 1. mijenja se alineja 7. i glasi

„ - ako se koristila ili pokušala koristiti prepaid sustavom i/ili pokazom/vinjetom suprotno odredbama članka 8.a i članka 8.b ove Odluke“

U članku 14. stavak 1. mijenja se alineja 8. i glasi

„- ako se koristila ili pokušala koristiti pravom na oslobađanje od naknade temeljem neistinite dokumentacije (članak 11.).“

Članak 14.

U članku 16. dodaje se stavak 3. i glasi:

„Izmjena dopune Prometnog Elaborata za regulaciju zaustavljanja i parkiranja turističkih autobusa i osobnih automobila (8+1) u zoni posebnog prometnog režima koje je izradilo Sveučilište u Zagrebu, Fakultet prometnih znanosti, iz prosinca 2021. godine, sastavni je dio ove Odluke

Članak 15.

Ova odluka stupa na snagu osmog dana od dana obave u “Službenom glasniku Grada Dubrovnika“.

KLASA: 340-01/21-01/71

URBROJ: 2117/01-09-21-4

Dubrovnik, 27. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**189**

Na temelju članka 15. Zakona o regionalnom razvoju Republike Hrvatske („Narodne novine“, broj 147/14, 123/17 i 118/18 ), članka 38. stavka 5. Zakona o sustavu strateškog planiranja i upravljanja razvojem Republike Hrvatske(„Narodne novine“, broj 123/17) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 7. sjednici, održanoj 27. prosinca 2021., donijelo je

**O D L U K U**

**o pokretanju postupka izrade Strategije razvoja Urbanog područja Dubrovnik**

**za financijsko razdoblje 2021.-2027.**

Članak 1.

Ovom Odlukom pokreće se postupak izrade Strategije razvoja Urbanog područja Dubrovnik za financijsko razdoblje 2021.-2027. (u daljnjem tekstu: Strategija) i pripadajućih provedbenih akata, odnosno Akcijskog plana za provedbu Strategije i Komunikacijske strategije i komunikacijskog akcijskog plana te provedba svih provedbenih i popratnih aktivnosti vezanih za izradu i donošenje Strategije.

Članak 2.

Strategija razvoja Urbanog područja temeljni je strateški plan u kojem se određuju ciljevi i prioriteti razvoja za urbana područja, a njezin indikativni sadržaj, prilozi i provedbeni akti definirani su u Smjernicama za uspostavu urbanih područja i izrade strategija razvoja urbanih područja za financijsko razdoblje 2021.-2027., verzija 2.0. donesenih od strane Ministarstva regionalnog razvoja i fondova Europske unije, KLASA: 910-08/21-07/1, URBROJ:538-06-3-1-1/280-21-7 od 12. srpnja 2021. godine.

Članak 3.

Zadužuje se Upravni odjel za europske fondove, regionalnu i međunarodnu suradnju za koordinaciju izrade predmetne Strategije.

Članak 4.

Ova odluka stupa na snagu osmog dana od dana objave u „Službenom glasniku Grada Dubrovnika“.

KLASA: 910-01/20-01/09

URBROJ: 2117/01-09-21-29

Dubrovnik, 27. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**190**

Na temelju članka 35. Zakona o vlasništvu i drugim stvarnim pravima („Narodne novine“, broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14), članka 1120. Zakona o obveznim odnosima („Narodne novine“, broj 35/05, 41/08, 125/11, 78/15,29/18 i 126/21) članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 7. sjednici, održanoj 27. prosinca 2021., donijelo je

**Pravilnik**

**o izmjenama i dopunama Pravilnika o određivanju obveznika plaćanja**

**i o uvjetima i mjerilima za utvrđivanje slobodno ugovorene najamnine**

**za korištenje stanom u vlasništvu Grada Dubrovnika**

**i naknade glede koristi od uporabe stanova u vlasništvu**

**Grada Dubrovnika bez valjane pravne osnove**

Članak 1.

U Pravilniku o određivanju obveznika plaćanja i o uvjetima i mjerilima za utvrđivanje slobodno ugovorene najamnine za korištenje stanom u vlasništvu Grada Dubrovnika i naknade glede koristi od uporabe stanova u vlasništvu Grada Dubrovnika bez valjane pravne osnove („Službeni glasnik Grada Dubrovnika“ broj: 11/16) u članku 1. iza riječi najmoprimci dodaju se riječi: „za stan“.

Članak 2.

Iza članka 3. dodaje se članak 3a koji glasi:

„Visina mjesečne slobodno ugovorene najamnine (Ns) za pojedini stan namijenjen stambenom zbrinjavanju mladih i mladih obitelji (novogradnja) izračunava se prema izrazu:

(Ns)= P x 20,00 kn

P= neto korisna površina stana

Visina mjesečne najamnine za garažno mjesto koji je pripadak stanu iznosi 15,00 kn/m2.

Visina mjesečne najamnine za vanjsko parkirno mjesto koje je pripadak stanu iznosi 4,00 kn/m2“.

Članak 3.

Članak 5. mijenja se i glasi:

„Visina mjesečne naknade (N) za pojedini stan izračunava se prema izrazu:

N = P x 25,00 kn

P = korisna površina stana“

Članak 4.

Ovaj pravilnik stupa na snagu osmog dana od dana objave u „Službenom glasniku Grada Dubrovnika“.

KLASA: 371-01/16-01/58

URBROJ: 2117/01-09-21-6

Dubrovnik, 27. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**191**

Temeljem čl. 48. Zakona o lokalnoj i područnoj (regionalnoj) samoupravi („Narodne novine”, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15,123/17, 98/19, 144/20) i članka 39. Statuta Grada Dubrovnika (“Službeni glasnik Grada Dubrovnika” broj 2/21), Gradsko vijeće Grada Dubrovnika na 7. sjednici, održanoj 27. prosinca 2021., donijelo je

**P r a v i l n i k**

**o uvjetima, kriterijima i postupku davanja školskih športskih dvorana**

**osnovnih škola Grada Dubrovnika na korištenje bez naknade**

Članak 1.

Ovim se Pravilnikom utvrđuju uvjeti, postupak i kriteriji pod kojima školske ustanove (u nastavku teksta: Škole) kojima je osnivač Grad Dubrovnik (u nastavku teksta: Grad) mogu davati školske športske dvorane s pripadajućim prostorima (sanitarni čvorovi, svlačionice i ostalo) na korištenje bez naknade u svrhu optimalnog stavljanja u funkciju školskih sportskih dvorana za potrebe provođenja Programa javnih potreba u sportu Grada Dubrovnika ( u nastavku teksta: Program).

Članak 2.

Školske športske dvorane s pripadajućim prostorima (u nastavku teksta: Dvorane) čiji je osnivač Grad Dubrovnik su:

* Dvorana Osnovne škola Mokošica;
* Dvorana Osnovne škola Ivana Gundulića;
* Dvorana Osnovne škola Marina Držića,
* Dvorana Osnovne škola Montovjerna;
* Dvorana Osnovne škole Lapad;
* Dvorana Osnovne škole Marina Getaldića.

Dvorane se mogu davati na korištenje bez naknade s pripadajućim prostorima opisanim i označenim u čl. 1. ovog Pravilnika.

Članak 3.

Dvorane pobrojane u prethodnom članku prvenstveno se koriste

* za potrebe nastave Tjelesne i zdravstvene kulture;
  + za potrebe školskog športa kroz izvannastavne i izvanškolske aktivnosti planirane u godišnjem planu i programu rada Škole i školskom kurikulumu;
* za potrebe Javne ustanove Športski objekti Dubrovnik u svrhu provedbe Programa

javnih potreba u športu Grada Dubrovnika, prioritetno za mlađe selekcije;

* za potrebe organizacije športskih manifestacija od značaja za Grad sukladno potrebama organizatora i
* za potrebe organizacije športskih manifestacija od humanitarnog značaja sukladno potrebama organizatora uz prethodnu suglasnost nadležnog odjela za obrazovanje.

Članak 4.

Škole su dužne za tekuću školsku godinu donijeti Plan korištenja Dvorane u kojem će se propisati prvenstvena potreba korištenja Dvoranom na način opisan u prethodnom članku te da će se nakon toga slobodni termini usuglasiti s Javnom ustanovom športski objekti Dubrovnik ( u nastavku teksta: Javna ustanova) u svrhu provođenja Programa.

Članak 5.

Pri izradi Plana korištenja treba voditi računa da se za potrebe pobrojane u čl. 3. ovog Pravilnika Dvorane u pravilu koriste radnim danima od ponedjeljka do petka i to najdulje do 22:00 sati.

Plan korištenja ne odnosi se na subotu, blagdane i neradne dane osim u izuzetnim slučajevima navedenim u čl. 3 uz prethodnu pismenu suglasnost Škole.

Škole su za potrebu izrade Plana korištenja dužne dostaviti popis sekcija školskih sportskih klubova za svaku školu pojedinačno Javnoj ustanovi, a sve u svrhu usuglašavanja Plana korištenja prema Programu.

Članak 6.

Škole su prije početka nove školske godine, a najkasnije do 30. rujna tekuće godine dužne

dostaviti Plan korištenja nadležnom upravnom odjelu za šport, nakon usuglašavanja Plana korištenja s Javnom ustanovom športski objekti.

Plan korištenja Dvorane dužne su objaviti na mrežnim stranicama Škole.

Članak 7.

U slučaju izvanrednih okolnosti moguća je promjena već donesenog Plana korištenja na način da se pri tome poštuje proceduru donošenja istog navedenog u člancima. 4. – 6. ovog Pravilnika.

Članak 8.

Za potrebe Javne ustanove kao i za potrebe organizacije športskih manifestacija od značaja za Grad i za potrebe organizacije športskih manifestacija humanitarnog značaja, Škole su dužne sklopiti Ugovor o korištenju s Javnom ustanovom na određeno vrijeme, odnosno za tekuću školsku godinu, a temeljem Plana korištenja.

Članak 9.

Ugovor o korištenju obvezno sadrži:

* naznaku ugovornih strana;
* podatke o Dvorani i opremi (adresa, površina i drugo);
* podatke o aktivnostima koja će se obavljati u Dvorani;
* vrijeme na koje se ugovor zaključuje, odnosno uz točno precizirane termine korištenja

Dvorane potrebno je zaključiti novi ugovor svake godine nakon donošenja Plana

korištenja Dvorane za tekuću školsku godinu ;

* odredbu o zabrani davanja Dvorane u podzakup;
* odredbu o podmirenju troškova nastalih od oštećenja Dvorane;
* odredbe o korištenju zajedničkih prostorija;
* odredbu da korisnik nije ovlašten bez pisane suglasnosti ravnatelja činiti preinake prostora ili izvoditi radove radi adaptacije i poboljšanja uvjeta u dvorani;
* odredbu prema kojoj je Javna ustanova športski objekti Dubrovnik u obvezi održavanja Dvorane urednom i čistom za vrijeme korištenja;
* odredbu prema kojoj Javna ustanova športski objekti za vrijeme korištenja dvorane snosi troškove potrošnog materijala za održavanje Dvorane urednom i čistom kao i pripadajućih prostorija (WC, hodnik i svlačionica) za vrijeme korištenja;
* odredbu prema kojoj je Javna ustanova športski objekti Dubrovnik dužna osigurati osobu koja će provoditi nadzor i voditi evidenciju o korištenju Dvorane za vrijeme dodijeljenih termina, koju je potrebno dostaviti Školi
* odredbu o pravu otkaza u slučaju potrebe korištenje prostora za održavanje redovnog nastavnog plana i programa školske ustanove;

Članak 10.

Škole su dužne nacrt ugovora o korištenju bez naknade s Javnom ustanovom dostaviti nadležnom Upravnom odjelu za upravljanje imovinom Grada Dubrovnika radi dobivanja suglasnosti za sklapanje istog.

Po potpisivanju ugovora o korištenju bez naknade Škole su dužne iste dostaviti nadležnom odjelu za obrazovanje, a sve u svrhu vođenja evidencije.

Članak 11.

Prilikom primopredaje Dvorane na korištenje Javnoj ustanovi sastavlja se zapisnik u kojem se unose podaci o stanju dvorane i opreme koja se u njoj nalazi.

Zapisnik je potrebno priložiti kao sastavni dio Ugovora.

Prilog zapisniku iz prethodnog članka bit će potpisna lista za svaki pojedini dan koju će potpisati zadnji korisnik bilo Škole, bilo Javne ustanove da Dvoranu predaje u urednom stanju.

Članak 12.

Škole su dužne prije potpisivanja Ugovora s Javnom ustanovom upoznati ih s kućnim redom dvorane i pripadajućih prostorija, a potpisom ugovora o korištenju bez naknade druga ugovorna strana potvrđuje da je upoznata s navedenim aktom.

Članak 13.

Ugovori o korištenju/odnosno zakupu ostaju na snazi do isteka vremena na koji su zaključeni.

Ugovore iz prednjeg članka potrebno je revidirati u roku od 6 mjeseci od stupanja na snagu ovog Pravilnika odnosno uskladiti ugovorne obveze primjenjujući odredbe ovog Pravilnika.

Sve započete postupke davanja na korištenje/zakup prije stupanja na snagu ovog Pravilnika Škole su dužne obustaviti.

Članak 14.

Škole su dužne u roku od 6 (šest) mjeseci od stupanju na snagu ovog Pravilnika uskladiti sve svoje akte kojim se regulira predmetno područje s istim.

Članak 15.

Na sva pitanja koja nisu regulirana ovim Pravilnikom primjenjuju se važeći akti Grada Dubrovnika kojim se regulira navedeno područje.

Članak 16.

Ovaj pravilnik stupa na snagu osmog dana od dana objave u „Službenom glasniku Grada Dubrovnika“.

KLASA: 602-01/21-01/41

URBROJ: 2117/01-09-21-03

Dubrovnik, 27. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**192**

Temeljem čl. 48. Zakona o lokalnoj i područnoj (regionalnoj) samoupravi („Narodne novine”, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15,123/17, 98/19, 144/20) i članka 39. Statuta Grada Dubrovnika (“Službeni glasnik Grada Dubrovnika” broj 2/21), Gradsko vijeće Grada Dubrovnika na 7. sjednici, održanoj 27. prosinca 2021., donijelo je

**P r a v i l n i k**

**o uvjetima, kriterijima i postupku davanja u zakup i privremeno korištenje**

**školskih športskih dvorana osnovnih škola Grada Dubrovnika**

Članak 1.

Ovim se Pravilnikom utvrđuju uvjeti, postupak i kriteriji pod kojima školske ustanove (u nastavku teksta: Škole) kojima je osnivač Grad Dubrovnik (u nastavku teksta: Grad) mogu davati u zakup i privremeno korištenje školske športske dvorane s pripadajućim prostorima (sanitarni čvorovi, svlačionice i ostalo).

Članak 2.

Školske športske dvorane s pripadajućim prostorima (u nastavku teksta: Dvorane) čiji je osnivač Grad Dubrovnik su:

* Dvorana Osnovne škola Mokošica;
* Dvorana Osnovne škola Ivana Gundulića;
* Dvorana Osnovne škola Marina Držića,
* Dvorana Osnovne škola Montovjerna;
* Dvorana Osnovne škole Lapad;
* Dvorana Osnovne škole Marina Getaldića.

Članak 3.

Dvorane pobrojane u prednjem članku mogu se davati u Zakup i privremeno korištenje pravnim i fizičkim osobama pod uvjetom da se time ne ometaju:

* potrebe nastave Tjelesne i zdravstvene kulture;
* potrebe školskog športa kroz izvannastavne i izvanškolske aktivnosti planirane u godišnjem planu i programu rada Škole i školskom kurikulumu;
* potrebe Javne ustanove Športski objekti Dubrovnik u svrhu provedbe Programa javnih potreba u športu Grada Dubrovnika;
* potrebe organizacije športskih manifestacija od značaja za Grad sukladno potrebama organizatora;
* potrebe organizacije športskih manifestacija od humanitarnog značaja sukladno potrebama organizatora;

Članak 4.

Škole mogu davati u zakup odnosno na privremeno korištenje dvorane prema uvjetima propisanim u čl. 3. ovog Pravilnika.

Škole su dužne prilikom zasnivanja zakupnog odnosa tražiti prethodnu suglasnost nadležnog upravnog odjela za gospodarenje nekretninama, osim u slučaju privremenog korištenja.

Pri davanju u zakup, odnosno na privremeno korištenje Dvorane i opreme prednost imaju programi za djecu i mladež, kao jedan od kriterija u sklopu javnog natječaja.

Članak 5.

Visina zakupnine za školske dvorane s pripadajućim prostorima iz članka 2. ovog Pravilnika utvrđuje se u Cjeniku za zakup i privremeno korištenje Dvorane.

Cjenik za zakup i privremeno korištenje dužne su donijeti Škole uz prethodnu suglasnost osnivača, odnosno nadležnog Upravnog odjela za upravljanje i gospodarenjem imovinom.

Članak 6.

U visinu zakupnine uračunati su režijski troškovi i troškovi tekućeg održavanja prostora.

U slučaju nastanka štete u prostorima Dvorane za vrijeme trajanja zakupnog odnosa ili privremenog korištenja primijeniti će se odredbe pozitivnih propisa Republike Hrvatske kojima su uređeni instituti odgovornosti za štetu.

Članak 7.

Dvorane se daju u zakup isključivo putem javnog natječaja u slobodnim termini nakon što su ispunjeni uvjeti prvenstvenog reda korištenja propisanog u članku 3. ovog Pravilnika.

Škole javni natječaj o davanju Dvorane u zakup raspisuju u pravilu na početku školske godine.

Škola je dužna objaviti javni natječaj na svojim mrežnim stranicama.

Članka 8.

Iznimno od odredbe članka 7. ovog Pravilnika, Školske ustanove mogu zaključiti ugovor o zakupu dvorane bez javnog natječaja u slučajevima:

* kad ga sklapaju sa ustanovama ili drugim pravnim osobama kojima su osnivači, vlasnici ili većinski suvlasnici Grad, ako je to u interesu poboljšanja kvalitete predškolskog odgoja, obrazovanja, športa, kulture, tehničke kulture socijalne skrbi i ekologije,
* ako se dvorana daje jednokratno u zakup ili na privremeno korištenje koji traje do deset sati dnevno, a najduže 30 dana.

Članak 9.

Javni natječaj ne će se raspisati u slučaju privremenog korištenja dvorane, a koje se odnosi na korištenje dvorane radi održavanja sajmova, priredbi, predavanja, savjetovanja, različitih sportskih i drugih aktivnosti od lokalnog značaja ili u druge slične svrhe, a čije korištenje ne traje duže od 30 dana.

Škola je dužna u slučaju iz prethodnog stavka zaključiti ugovor o privremenom korištenju na način da se odredi naknada za korištenje Dvorane u skladu s Cjenikom za zakup i privremeno korištenje.

Članak 10.

Školski odbor na prijedlog ravnatelja donosi Odluku o raspisivanju javnog natječaja za davanje Dvorane u zakup.

Članak 11.

Postupak javnog natječaja provodi Povjerenstvo za provedbu javnog natječaja (u nastavku teksta: Povjerenstvo) koje se imenuje od strane Školskog odbora na prijedlog ravnatelja Škole.

Broj članova Povjerenstva mora biti neparan i sastoji se od najmanje tri, a najviše pet (5) članova.

Jedan od članova Povjerenstva mora biti član Školskog odbora iz reda predstavnika Osnivača.

Povjerenstvo ima sljedeće zadaće:

* priprema natječaj;
* otvara i pregledava pristigle ponude;
* sastavlja zapisnik o pregledu i ocjeni ponuda;
* predlaže Odluku o odabiru najpovoljnije ponude i
* druge zadaće u svrhu provedbe natječajnog postupka.

Članak 12.

Tekst Javnog natječaja za davanje Dvorane u zakup mora sadržavati sljedeće elemente:

* podatke o prostoru (adresa, površina, opis i drugi podaci kojima se pobliže opisuje

dvoranu);

* namjena i djelatnost koja se može obavljati u dvorani za vrijeme trajanja zakupa;
* početni iznos mjesečne zakupnine ne može biti niži od iznosa utvrđene zakupnine na

način kako je to opisano i označeno u čl. 5. ovog Pravilnika;

* vrijeme na koje se prostor daje u zakup;
* naznaku kako Škola zadržava pravo poništenja natječaja ili dijela natječaja odnosno ne prihvaćanja niti jedne pristigle ponude bez obrazloženja;
* rok, način i mjesto dostave pisanih ponuda;
* mjesto i vrijeme otvaranja ponuda;
* kriterij za odabir najpovoljnije ponude;
* potrebnu dokumentaciju.

Članak 13.

Javni natječaj se provodi prikupljanjem pisanih ponuda u zatvorenim omotnicama, a rok za dostavu ponuda iznosi najmanje osam (8) dana od dana objave natječaja na službenoj mrežnoj stranici Škole.

Članak 14.

Pisane ponude se dostavljaju poštom ili neposredno predaju Školi u zatvorenoj omotnici s naznakom “NE OTVARAJ – PONUDA ZA NATJEČAJ” ili u elektronskom obliku putem elektroničkog sustava .

Članak 15.

Na početku otvaranje ponuda Povjerenstvo utvrđuje broj i redoslijed zaprimljenih ponuda.

Povjerenstvo nakon što utvrdi broj i redoslijed zaprimljenih ponuda pristupa otvaranju pravovremeno pristiglih ponuda/ ponuda dostavljene elektronskim putem do dana kad se zatvara natječaj elektronički, te zapisnički utvrđuje valjanost svake ponude kao i iznos ponuđene zakupnine.

Nepravovremene i nepotpune ponude bilo dostavljene poštom neposredno ili elektronskim putem neće se uzeti u razmatranje, te će se zapisnički utvrditi njihova nevaljanost.

Ponude koje se utvrde valjanima Povjerenstvo razmatra usporedbom ponuđenih zakupnina, te zapisnički utvrđuje koju smatraju najpovoljnijom.

Najpovoljnijom ponudom smatra se ona ponuda koja uz ispunjenje uvjeta i kriterija iz natječaja sadrži najveći iznos zakupnine.

Članak 16.

Zapisnik o pregledu i ocjeni ponuda s prijedlogom najpovoljnije Ponude Povjerenstvo dostavlja Školskom odboru radi donošenja Odluke o davanju zakupa dvorane ili odluke o poništenju natječaja.

Odluku o davanju u zakup/Odluku o poništenju natječaja dostavlja se svim sudionicima/ ponuditeljima javnog natječaja u roku od 8 dana.

Odluka mora sadržavati obrazloženje i pouku o pravnom lijeku.

Članak 17.

Ravnatelj sklapa Ugovor o zakupu dvorane s odabranim ponuditeljem.

Ugovor o zakupu dvorane Škola ne može sklopiti s fizičkom ili pravnom osobom koja ima dospjelu nepodmirenu obvezu prema državnom proračunu, Gradu i Školi, osim ako je sukladno posebnim propisima odobrena odgoda plaćanja navedenih obveza , pod uvjetom da se fizička ili pravna osoba pridržava rokova plaćanja.

Rok za sklapanje ugovora o zakupu je trideset dana (30) od dana donošenje Odluke o davanju u zakup.

U slučaju da odabrani ponuditelj koji je ponudio najviši iznos zakupnine, a udovoljava svim uvjetima iz natječaja, odustane od svoje ponude nakon provedenog postupka otvaranja ponuda ili nakon donošenja odluke o davanju u zakup, ne izabire se drugi najpovoljniji ponuditelj, već se za predmetni prostor raspisuje novi javni natječaj, a ponuditelj nema pravo na povrat uplaćene jamčevine.

Članak 18.

Ugovor o zakupu obvezno sadrži:

* naznaku ugovornih strana,
* podatke o prostoru ili opremi (adresa, površina i drugo),
* podatke o djelatnosti koja će se obavljati u prostoru,
* iznos mjesečne zakupnine ili način obračuna zakupnine po satu korištenja,
* rokove plaćanja,
* vrijeme na koje se ugovor zaključuje,
* odredbu o zabrani davanja dvorane u podzakup,
* odredbu o podmirenju troškova nastalih od oštećenja dvorane ,
* odredbe o korištenju zajedničkih prostorija,
* odredbe o prestanku, posebno o otkazu i otkaznim rokovima,
* odredbu da zakupnik nije ovlašten bez pisane suglasnosti ravnatelja činiti preinake

prostora ili izvoditi radove radi adaptacije i poboljšanja uvjeta u dvorani,

* odredbu o pravu otkaza ugovora o zakupu u slučaju potrebe korištenje prostora za

održavanje redovnog nastavnog plana i programa školske ustanove,

* odredbu o obvezi poštivanja Kućnog reda Škole

Prilikom primopredaje prostora i opreme sastavlja se zapisnik u kojem se unose podaci o stanju dvorane i opreme koja se u njoj nalazi.

Zapisnik je potrebno priložiti kao sastavni dio Ugovora.

Članak 19.

Škola može otkazati ugovor o zakupu Dvorane u svako doba bez obzira na ugovorne ili zakonske odredbe o trajanju zakupa odnosno prema zakonom propisanim slučajevima ili ako:

* zakupnik onemogući zakupodavcu nesmetanu kontrolu korištenja odnosno ne dopusti uvid u prostore Dvorane;
* zakupnik koristi prostor protivno ugovornoj namjeni;
* zakupnik u dvorani ne obavlja djelatnost iz ugovora duže od 8 dana bez opravdanog razloga da u tome u navedenom roku ne obavijesti zakupodavca;
* zakupnik korištenjem prostora ometa ostale korisnike u mirnom korištenju istog;
* zakupnik izgubi opravo na obavljanje djelatnosti temeljem rješenja nadležnog tijela;
* zakupnik u roku od 15 dana od primitka pismene opomene ne plati dospjelu zakupninu ili troškove za dva uzastopna mjeseca tekuće godine.

Članak 20.

Zakupnik može koristiti Dvoranu samo za obavljanje ugovorene djelatnosti.

Zakupnik nema pravo Dvoranu dati u podzakup niti je zakupniku dopušteno po bilo kojoj pravnoj osnovi dati trećoj osobi na korištenje Dvorane.

Ukoliko zakupnik postupi suprotno prednjem stavku ovog članka, ugovor o zakupu se raskida po sili zakona.

Članak 21.

Prihod koje školske ustanove ostvare po osnovi davanja u zakup Dvorane i pripadajuće opreme dužne su koristiti za obavljanje i razvoj djelatnosti Škole, u skladu sa Zakonom o ustanovama, Pravilnikom kojim se regulira način korištenja vlastitih prihoda i statutom školske ustanove.

Članak 22.

Nadzor nad provođenjem ovog Pravilnika i namjenskim korištenjem prostora iz čl. 3. ovog Pravilnika provodi Upravni odjel za obrazovanje, šport, socijalnu skrb i civilno društvo.

Članak 23.

Škole su dužne o svojoj imovini iz čl. 1. ovog Pravilnika brinuti pažnjom dobrog gospodara te su u obvezi:

* ustrojiti i voditi Evidenciju sklopljenih ugovora, knjigovodstvenu evidenciju o zaduženjima i naplati po svakom ugovoru te evidenciju o odgovornim osobama korisnika, dolascima i odlascima korisnika kao i redovitim pregledima inventara i opreme dvorane (radi utvrđivanja eventualne nastale štete kvarova, nedostataka);
* dostavljati nadležnom upravnom odjelu polugodišnje izvješće o prihodima i rashodima vezanim za sklopljene ugovore;
* na zahtjev nadležnog upravnog odjela dostavljati preslike zaključenih ugovora (potpisane, ovjerene i skenirane) kao i drugu dokumentaciju.

Članak 24.

Ugovori o zakupu zaključeni prije stupanja na snagu ovog Pravilnika ostaju na snazi do isteka vremena na koji su zaključeni.

Ugovore iz prednjeg članka potrebno je revidirati u roku od 6 mjeseci od stupanja na snagu ovog Pravilnika odnosno uskladiti ugovorne obveze primjenjujući odredbe ovog Pravilnika.

Sve započete postupke davanja na zakup prije stupanja na snagu ovog Pravilnika Škole su dužne obustaviti.

Članak 25.

Škole su dužne u roku od 6 (šest) mjeseci od stupanju na snagu ovog Pravilnika uskladiti sve svoje akte kojim se regulira predmetno područje s istim.

Članak 26.

Na sva pitanja koja nisu regulirana ovim Pravilnikom primjenjuje se odredbe Zakona o zakupu i kupoprodaji poslovnog prostora, važeći akti Grada Dubrovnika kojim se regulira navedeno područje.

Članak 27.

Ovaj pravilnik stupa na snagu osmog dana od dana objave u „Službenom glasniku Grada Dubrovnika“.

KLASA: 602-01/21-01/58

URBROJ: 2117/01-09-21-03

Dubrovnik, 27. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**193**

Na temelju članka 35. Zakona o lokalnoj i područnoj (regionalnoj) samoupravi (˝Narodne novine˝, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 172. Odluke o komunalnom redu („Službeni glasnik Grada Dubrovnika“, broj 12/20, 16/20, 1/21, 5/21 i 16/21) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 7. sjednici, održanoj 27. prosinca 2021., donijelo je

**P r a v i l n I k**

**o izmjenama Pravilnika o naknadama za prometovanje prijevoznim sredstvima**

**unutar pješačkih zona na području Grada Dubrovnika**

Članak 1.

U Pravilniku o naknadama za prometovanje prijevoznim sredstvima unutar pješačkih zona na području Grada Dubrovnika (“Službeni glasnik Grada Dubrovnika”, broj 14/20) članak 2. mijenja se i glasi:

“Naknada iz članka 1. ovoga Pravilnika plaća se za sva prijevozna sredstva u visini:

1. Za prometovanje motornim vozilima, radnim strojevima i traktorima najveće dopuštene mase do 3500 kg, s tim da masa vozila ne smije prelaziti 2000 kg u Povijesnoj jezgri Grada:

JEDNOKRATNO PROMETOVANJE

|  |  |  |  |  |
| --- | --- | --- | --- | --- |
| vrijeme (dani) | vrijeme (sati) | dnevno (kuna) | mjesečno (kuna) | tromjesečno (kuna) |
| ponedjeljkom, srijedom i petkom | 5:00-7:30 | 350,00 | 3.000,00 | 6.000,00 |
| utorkom i četvrtkom | 5:00-7:00 | 350,00 | 3.000,00 | 6.000,00 |

VIŠEKRATNO PROMETOVANJE

|  |  |  |  |  |
| --- | --- | --- | --- | --- |
| vrijeme (dani) | vrijeme (sati) | dnevno (kuna) | mjesečno (kuna) | tromjesečno (kuna) |
| ponedjeljkom, srijedom i petkom | 5:00-7:30 | 3.000,00 | 60.000,00 | 100.000,00 |
| utorkom i četvrtkom | 5:00-7:00 | 3.000,00 | 60.000,00 | 100.000,00 |

Za prometovanje interventnih vozila Elektrojuga i vozila Hrvatske pošte u Povijesnoj jezgri Grada Dubrovnika tromjesečna naknada za višekratno prometovanje po jednom vozilu iznosi 6.000,00 kn.

Za prijevoz osoba koje sklapaju brak i osoba koje sudjeluju u sklapanju braka odobrit će se prometovanje samo u ulicama Sv. Dominika i Pred Dvorom prema vremenu održavanja vjenčanja i to maksimalno do tri vozila po cijeni od 350,00 kn po vozilu (jednokratno).

Prometovanje motornim vozilima, radnim strojevima i traktorima u Povijesnoj jezgri Grada može se odobriti za potrebe dopreme roba za opskrbu prodavaonica, tržnica i ugostiteljskih objekata, hotela, domova, samostana i sl., dopreme plina i ogrjeva, prijevoza pokućstva i bijele tehnike, prijevoza građevinskog materijala, te odvoza građevinskog otpada, otpadnih ulja, elektroničnog i krupnog otpada samo na ulicama Sv. Dominik, Pred Dvorom, Placa i Poljana Marina Držića.

1. Za prometovanje motornim vozilima, radnim strojevima i traktorima najveće dopuštene mase do 3500 kg, s tim da masa vozila ne smije prelaziti 2000 kg Šetalištem Kralja Zvonimira:

JEDNOKRATNO PROMETOVANJE

|  |  |  |  |
| --- | --- | --- | --- |
| vrijeme (sati) | dnevno (kuna) | mjesečno (kuna) | tromjesečno (kuna) |
| od 5:00-8:00 | 250,00 | 1.500,00 | 3.000,00 |

VIŠEKRATNO PROMETOVANJE

|  |  |  |  |
| --- | --- | --- | --- |
| vrijeme (sati) | dnevno (kuna) | mjesečno (kuna) | tromjesečno (kuna) |
| od 5:00-8:00 | 1.500,00 | 30.000,00 | 60.000,00 |

Članak 2.

U članku 3. stavku 2. riječ: “višestrukim” zamjenjuje se riječju: “višekratnim”.

Članak 3.

Ovaj Pravilnik stupa na snagu osmog dana od dana objave u Službenom glasniku Grada Dubrovnika.

KLASA: 363-01/20-09/22

URBROJ: 2117/01-09-21-06

Dubrovnik, 27. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**194**

Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj [33/01](https://www.zakon.hr/cms.htm?id=260), [60/01](https://www.zakon.hr/cms.htm?id=261), [129/05](https://www.zakon.hr/cms.htm?id=262), [109/07](https://www.zakon.hr/cms.htm?id=263), [125/08](https://www.zakon.hr/cms.htm?id=264), [36/09](https://www.zakon.hr/cms.htm?id=265), [36/09](https://www.zakon.hr/cms.htm?id=266), [150/11](https://www.zakon.hr/cms.htm?id=267), [144/12](https://www.zakon.hr/cms.htm?id=268), [19/13](https://www.zakon.hr/cms.htm?id=285), [137/15](https://www.zakon.hr/cms.htm?id=15727), [123/17](https://www.zakon.hr/cms.htm?id=26157), [98/19](https://www.zakon.hr/cms.htm?id=40763), [144/20](https://www.zakon.hr/cms.htm?id=46702)) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 7. sjednici, održanoj 27. prosinca 2021., donijelo je

**Z A K LJ U Č A K**

**o davanju stanova u najam u svrhu rješavanja stambenog pitanja mladih**

**i mladih obitelji**

1. 43 stambene jedinice – stana sa pripadajućim garažnim i/ili parkirališnim mjestima u stambenoj zgradi službenog naziva Dubrovnik “B” u Mokošici na k.č. br. 1021/31 ZK. UL. 419 K.O. Obuljeno i u stambenoj zgradi službenog naziva “Dubrovnik C” u Mokošici na k.č. br. 614/18 ZK. UL. br. 420 K.O. Obuljeno uključujući i zemljište i zajedničke prostorije u zgradi koje su nedjeljivo povezane sa stanovima temeljem odredbe članka 68. i 370. stavak 4. Zakona o vlasništvu i drugim stvarnim pravima (“Narodne novine” broj: [91/96](https://www.zakon.hr/cms.htm?id=32383), [68/98](https://www.zakon.hr/cms.htm?id=32385), [137/99](https://www.zakon.hr/cms.htm?id=32387), [22/00](https://www.zakon.hr/cms.htm?id=32389), [73/00](https://www.zakon.hr/cms.htm?id=32391), [129/00](https://www.zakon.hr/cms.htm?id=32393), [114/01](https://www.zakon.hr/cms.htm?id=32395), [79/06](https://www.zakon.hr/cms.htm?id=32397), [141/06](https://www.zakon.hr/cms.htm?id=32399), [146/08](https://www.zakon.hr/cms.htm?id=32401), [38/09](https://www.zakon.hr/cms.htm?id=32403), [153/09](https://www.zakon.hr/cms.htm?id=32405), [143/12](https://www.zakon.hr/cms.htm?id=32407), [152/14](https://www.zakon.hr/cms.htm?id=32409)) (dalje u tekst: stanovi) dati će se u najam na određeno vrijeme u svrhu rješavanja stambenoj pitanja mladih i mladih obitelji na području Grada Dubrovnika.
2. Stanovi iz točke 1. ovog Zaključka specificirani su u Ugovoru o kupoprodaji stanova sklopljenom između Grada Dubrovnika i Ministarstva hrvatskih branitelja dana 01. veljače 2019. godine KLASA: 940-01/16-01/73, URBROJ: 2117/01-04-19-24.
3. Ovaj zaključak stupa na snagu osmog dana od dana objave u „Službenom glasniku Grada Dubrovnika“.

KLASA: 371-01/21-01/182

URBROJ: 2117/01-09-21-3

Dubrovnik, 27. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**195**

Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj [33/01](https://www.zakon.hr/cms.htm?id=260), [60/01](https://www.zakon.hr/cms.htm?id=261), [129/05](https://www.zakon.hr/cms.htm?id=262), [109/07](https://www.zakon.hr/cms.htm?id=263), [125/08](https://www.zakon.hr/cms.htm?id=264), [36/09](https://www.zakon.hr/cms.htm?id=265), [36/09](https://www.zakon.hr/cms.htm?id=266), [150/11](https://www.zakon.hr/cms.htm?id=267), [144/12](https://www.zakon.hr/cms.htm?id=268), [19/13](https://www.zakon.hr/cms.htm?id=285), [137/15](https://www.zakon.hr/cms.htm?id=15727), [123/17](https://www.zakon.hr/cms.htm?id=26157), 98/19, 144/20), članka 39. Statuta Grada Dubrovnika („Službeni glasnik Grada Dubrovnika“, broj 2/21), članka 10. Odluke o davanju u najam stanova u vlasništvu grada Dubrovnika u svrhu rješavanja stambenog pitanja mladih i mladih obitelji na području grada Dubrovnika („Službeni glasnik Grada Dubrovnika“, broj 25/21, dalje u tekstu: Odluka), Gradsko vijeće Grada Dubrovnika na 7. sjednici, održanoj 27. prosinca 2021., donijelo je

**Z A K LJ U Č A K**

Članak 1.

Osnivaju se: Povjerenstvo za provjeru administrativne ispravnosti, Povjerenstvo za provedbu postupka i odlučivanje o najmu stanova i Povjerenstvo za rješavanje prigovora, za provođenje postupka davanja u najam 43 stambene jedinice – stana sa pripadajućim garažnim i/ili parkirališnim mjestima u stambenoj zgradi službenog naziva Dubrovnik “B” u Mokošici na k.č. br. 1021/31 ZK. UL. 419 K.O. Obuljeno i u stambenoj zgradi službenog naziva “Dubrovnik C” u Mokošici na k.č. br. 614/18 ZK. UL. br. 420 K.O. Obuljeno.

Članak 2.

Povjerenstvo za provjeru administrativne ispravnosti vrši provjeru prihvatljivosti odnosno ispunjavanja propisanih uvjeta pristiglih zahtjeva u skladu sa odredbama Odluke i Javnog poziva za prikupljanje zahtjeva za davanje stanova u najam (dalje u tekstu: Javni poziv).

Članak 3.

Povjerenstvo za provedbu postupka i odlučivanje o najmu stanova u skladu sa odredbama Odluke i Javnog poziva:

* boduje pravodobne i uredne zahtjeve u sladu s odredbama Odluke i Javnog poziva,
* uvrštava pravodobne i uredne zahtjeve na prijedlog Liste prvenstva,
* predlaže Gradonačelniku Konačnu listu reda prvenstva,
* utvrđuje prijedlog odluke o davanju stanova u najam na temelju Konačne liste reda prvenstva.

Članak 4.

Povjerenstvo za rješavanje prigovora rješava prigovore izjavljene na prijedlog Liste reda prvenstva koji se odnosi na utvrđeni redoslijed odnosno neuvrštavanje na istu, u skladu s odredbama Odluke i Javnog poziva.

Članak 5.

U Povjerenstvo za provjeru administrativne ispravnosti imenuju se:

za predsjednika: Marin Jurić

za članove:

1. Marija Deranja
2. Stela Sušić,
3. Nikola Đurić
4. Loredana Pavličević Banović.

Članak 6.

U Povjerenstvo za provedbu postupka i odlučivanje o najmu stanova imenuju se:

za predsjednika: Marija Šimunović

za članove:

1. Ivan Raguž
2. Željko Raguž, vijećnik Gradskog vijeća
3. Jasmin Deraković, vijećnik Gradskog vijeća
4. Katarina Doršner, vijećnica Gradskog vijeća
5. Ivan Cetinić, vijećnik Gradskog vijeća
6. Maro Kristić, vijećnik Gradskog vijeća
7. Anita Bonačić Obradović, vijećnica Gradskog vijeća
8. Nikša Selmani, vijećnik Gradskog vijeća

Članak 7.

U Povjerenstvo za rješavanje prigovora imenuju se:

za predsjednika: Anita Korda

za članove:

1. Matea Šagarjelo Brbora
2. Ivana Šeoak, vijećnica Gradskog vijeća
3. Slavica Grkeš, vijećnica Gradskog vijeća
4. Olga Muratti, vijećnica Gradskog vijeća
5. Ivica Roko, vijećnik Gradskog vijeća
6. Ivan Tropan, vijećnik Gradskog vijeća
7. Petra Marčinko, vijećnica Gradskog vijeća
8. Krešimir Marković, vijećnik Gradskog vijeća.

Članak 8.

Ovaj zaključak stupa na snagu osmog dana od dana objave u „Službenom glasniku Grada Dubrovnika“.

KLASA: 371-01/21-01/183

URBROJ: 2117/01-09-21-

Dubrovnik, 27. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**196**

Na temelju članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 7. sjednici, održanoj 27. prosinca 2021., donijelo je

**Z A K LJ U Č A K**

1. U Zaključku o razvoju i unapređenju projekta Dubrovačke kartice (Dubrovnik Card), Klasa: 612-01/10-02/14, Urbroj: 2117/01-09-15-16 od 25. i 26. srpnja 2015. godine, objavljenog u Službenom glasniku Grada Dubrovnika broj 10/15, točka 8. mijenja se i glasi:

„Gradonačelnik Grada Dubrovnika predlaže Gradskom vijeću Grada Dubrovnika na usvajanje svaku izmjenu cijene Dubrovačke kartice.“

1. Ovaj Zaključak stupa na snagu prvog dana od dana objave u „Službenom glasniku Grada Dubrovnika“.

KLASA: 612-01/21-02/06

UR.BROJ: 2117/01-09-21-03

Dubrovnik, 27. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**197**

Na temelju članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 7. sjednici, održanoj 27. prosinca 2021., donijelo je

**Z A K LJ U Č A K**

1. Usvajaju se Izmjene i dopune cjenika Dubrovačke kartice broj 1/2018.
2. Izmjene i dopune cjenika Dubrovačke kartice broj 1/2018. čine sastavni dio ovog Zaključka.
3. Ovaj Zaključak stupa na snagu osmog dana od dana objave u „Službenom glasniku Grada Dubrovnika“.

KLASA: 307-03/21-01/02

UR.BROJ: 2117/01-09-21-03

Dubrovnik, 27. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**IZMJENE I DOPUNE CJENIKA DUBROVAČKE KARTICE BROJ 1/2018**

1. U okviru projekta Dubrovačka kartica (Dubrovnik Card) određuju se sljedeće cijene:
2. cijena Dnevne Dubrovačke kartice određuje se u iznosu od 250,00 kuna.
3. cijena Trodnevne Dubrovačke kartice određuje se u iznosu od 300,00 kuna.
4. cijena Tjedne Dubrovačke kartice određuje se u iznosu od 350,00 kuna.
5. Ove Izmjene i dopune cjenika Dubrovačke kartice broj 1/2018. stupaju na snagu osmog dana od dana objave u „Službenom glasniku Grada Dubrovnika“.

**198**

Na temelju članka 39. Statuta Grada Dubrovnika („Službeni glasnik Grada Dubrovnika“, broj 2/21.), Gradsko vijeće Grada Dubrovnika na 7. sjednici, održanoj 27. prosinca 2021., donijelo je

**R J E Š E NJ E**

**o imenovanju članova Upravnog vijeća**

**Javne ustanove u kulturi Dubrovačke knjižnice**

1. U Upravno vijeće Javne ustanove u kulturi Dubrovačke knjižnice, na mandatno razdoblje od četiri (4) godine, imenuju se:

**1. Katarina Doršner** – predsjednica**,**

**2. Silvija Jukić** – član,

**3. Ivana Raič** – član.

1. Ovo rješenje stupa na snagu danom donošenja, a objavit će se u „Službenom glasniku Grada Dubrovnika“.

KLASA: 013-03/21-03/43

URBROJ: 2117/01-09-21-02

Dubrovnik, 27. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**199**

Na temelju članka 39. Statuta Grada Dubrovnika („Službeni glasnik Grada Dubrovnika“, broj 2/21.), Gradsko vijeće Grada Dubrovnika na 7. sjednici, održanoj 27. prosinca 2021., donijelo je

**R J E Š E NJ E**

**o imenovanju članova Upravnog vijeća**

**Javne ustanove u kulturi Dom Marina Držića**

1. U Upravno vijeće Javne ustanove u kulturi Dom Marina Držića, na mandatno razdoblje od četiri (4) godine, imenuju se:
2. **Iris Mihajlović Labaš**,
3. **Hana Čerimagić Sarić**.

2. Ovo rješenje stupa na snagu prvog dana od dana objave u „Službenom glasniku

Grada Dubrovnika“.

KLASA: 013-03/21-03/45

URBROJ: 2117/01-09-21-02

Dubrovnik, 27. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**200**

Na temelju članka 39. Statuta Grada Dubrovnika („Službeni glasnik Grada Dubrovnika“, broj 2/21.), Gradsko vijeće Grada Dubrovnika na 7. sjednici, održanoj 27. prosinca 2021., donijelo je

**R J E Š E NJ E**

**o imenovanju članova Upravnog vijeća**

**Javne ustanove u kulturi Dubrovački simfonijski orkestar**

1. U Upravno vijeće Javne ustanove u kulturi Dubrovački simfonijski orkestar, na mandatno razdoblje od četiri (4) godine, imenuju se:

**1. Nikolina Pozniak**,

**2. Paulina Bačić.**

2. Ovo rješenje stupa na snagu prvog dana od dana objave u „Službenom glasniku

Grada Dubrovnika“.

KLASA: 013-03/21-03/46

URBROJ: 2117/01-09-21-02

Dubrovnik, 27. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**201**

Na temelju članka 39. Statuta Grada Dubrovnika („Službeni glasnik Grada Dubrovnika“, broj 2/21.), Gradsko vijeće Grada Dubrovnika na 7. sjednici, održanoj 27. prosinca 2021., donijelo je

**R J E Š E NJ E**

**o imenovanju članova Upravnog vijeća**

**Javne ustanove u kulturi Folklorni ansambl Linđo**

1. U Upravno vijeće Javne ustanove u kulturi Folklorni ansambl Linđo, na mandatno razdoblje od četiri (4) godine, imenuju se:
2. **Luko Brailo**,
3. **Dubravka Roko.**

2. Ovo rješenje stupa na snagu prvog dana od dana objave u „Službenom glasniku

Grada Dubrovnika“.

KLASA: 013-03/21-03/44

URBROJ: 2117/01-09-21-02

Dubrovnik, 27. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**202**

Na temelju članka 39. Statuta Grada Dubrovnika („Službeni glasnik Grada Dubrovnika“, broj 2/21.), Gradsko vijeće Grada Dubrovnika na 7. sjednici, održanoj 27. prosinca 2021., donijelo je

**R J E Š E NJ E**

**o imenovanju članova Upravnog vijeća**

**Javne ustanove u kulturi Kinematografi Dubrovnik**

1. U Upravno vijeće Javne ustanove u kulturi Kinematografi Dubrovnik, na mandatno razdoblje od četiri (4) godine, imenuju se:
2. **Marko Radić**,
3. **Nives Zarač.**

2. Ovo rješenje stupa na snagu prvog dana od dana objave u „Službenom glasniku

Grada Dubrovnika“.

KLASA: 013-03/21-03/47

URBROJ: 2117/01-09-21-02

Dubrovnik, 27. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**203**

Na temelju članka 39. Statuta Grada Dubrovnika („Službeni glasnik Grada Dubrovnika“, broj 2/21.), Gradsko vijeće Grada Dubrovnika na 7. sjednici, održanoj 27. prosinca 2021., donijelo je

**R J E Š E NJ E**

**o imenovanju članova Upravnog vijeća**

**Javne ustanove u kulturi Dubrovačke ljetne igre**

1. U Upravno vijeće Javne ustanove u kulturi Dubrovačke ljetne igre, na mandatno razdoblje od četiri (4) godine, imenuju se:
2. **Damir Čokljat**,
3. **Sanja Mlinarić-Vrbica.**

2. Ovo rješenje stupa na snagu prvog dana od dana objave u „Službenom glasniku

Grada Dubrovnika“.

KLASA: 013-03/21-03/48

URBROJ: 2117/01-09-21-02

Dubrovnik, 27. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**204**

Na temelju članka 39. Statuta Grada Dubrovnika („Službeni glasnik Grada Dubrovnika“, broj 2/21.), Gradsko vijeće Grada Dubrovnika na 7. sjednici, održanoj 27. prosinca 2021., donijelo je

**R J E Š E NJ E**

**o imenovanju članova Kazališnog vijeća**

**Javne ustanove u kulturi Gradsko kazalište Marina Držića**

1. U Kazališno vijeće Javne ustanove u kulturi Gradsko kazalište Marina Držića, na mandatno razdoblje od četiri (4) godine, imenuju se:
2. **Đuro Market**,

**2. Davor Mojaš,**

1. **Marko Blažek.**

1. Ovo rješenje stupa na snagu prvog dana od dana objave u „Službenom glasniku Grada Dubrovnika“.

KLASA: 013-03/21-03/42

URBROJ: 2117/01-09-21-02

Dubrovnik, 27. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**205**

Na temelju članka 39. Statuta Grada Dubrovnika („Službeni glasnik Grada Dubrovnika“, broj 2/21.), Gradsko vijeće Grada Dubrovnika na 7. sjednici, održanoj 27. prosinca 2021., donijelo je

**R J E Š E NJ E**

**o imenovanju članova Upravnog vijeća**

**Javne ustanove Športski objekti Dubrovnik**

1. U Upravno vijeće Javne ustanove Športski objekti Dubrovnik, na mandatno razdoblje od četiri (4) godine, imenuju se:
2. **Nebojša Stojčić,**
3. **Ivan Vidović,**
4. **Ana Matušić,**
5. **Gordan Špero.**

1. Ovo rješenje stupa na snagu prvog dana od dana objave u „Službenom glasniku Grada Dubrovnika“.

KLASA: 013-03/21-03/49

URBROJ: 2117/01-09-21-02

Dubrovnik, 27. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**206**

Na temelju članka 39. Statuta Grada Dubrovnika („Službeni glasnik Grada Dubrovnika“, broj 2/21.), Gradsko vijeće Grada Dubrovnika na 7. sjednici, održanoj 27. prosinca 2021., donijelo je

**R J E Š E NJ E**

**o imenovanju ravnatelja**

**Javne ustanove u kulturi Gradsko kazalište Marina Držića**

1. **Paolo Tišljarić** iz Zagreba, imenuje se ravnateljem Javne ustanove u kulturi Gradsko kazalište Marina Držića, na mandatno razdoblje od 9. studenog 2022. do 9. studenog 2026.
2. Ovo rješenje stupa na snagu osmog dana od dana objave u „Službenom glasniku Grada Dubrovnika“.

O B R A Z L O Ž E NJ E:

Kazališno vijeće Gradskog kazališta Marina Držića raspisalo je natječaj za imenovanje ravnatelja/ice koji je objavljen 3. studenoga 2021. u Slobodnoj Dalmaciji i u Narodnim novinama.

U zakonskom roku na natječaj su pristigle dvije (2) prijave, i to prijava od Frane Perišina i Paola Tišljarića.

Kazališno vijeće Kazališta Marina Držića, na sjednici održanoj 6. prosinca 2021., otvorilo je i pregledalo svu pristiglu dokumentaciju i utvrdilo da obadvije prijave sadrže sve potrebne dokumente po raspisanom natječaju čime su ušle na razmatranje. Na sjednici održanoj 9. prosinca 2021., nakon razmatranja prijava, Kazališno vijeće Kazališta Marina Držića jednoglasno je odabralo Paola Tišljarića za kandidata koji se predlaže Gradskom vijeću Grada Dubrovnika za imenovanje ravnatelja Kazališta Marina Držića u sljedećem četverogodišnjem mandatu.

Kulturno vijeće za dramsku i plesnu umjetnost te izvedbene umjetnosti Grada Dubrovnika na sjednici održanoj 14. prosinca 2021., pregledalo je prijave kandidata sa predloženim programima rada i suglasni su sa prijedlogom Kazališnog vijeća o imenovanju Paola Tišljarića za ravnatelja javne ustanove Gradsko kazalište Marina Držića.

Odbor za izbor i imenovanje Gradskog vijeća Grada Dubrovnika, na sjednici održanoj 27. prosinca 2021., razmotrio je pristiglu dokumentaciju za obadva kandidata, te je utvrdilo da su oba kandidata priložila svu potrebnu dokumentaciju.

Odbor za izbor i imenovanje smatra da kandidat Paolo Tišljarić udovoljava svim uvjetima iz natječaja, te da je program Paola Tišljarića usklađen sa zaključkom Gradskog vijeća Grada Dubrovnika kojim je prihvaćen Osnovni programski i financijski okvir Gradskog kazališta Marina Držića za razdoblje od 2022 do 2025. godine te da je program usklađen i sa Strategijom razvoja kulture Grada Dubrovnika 2015. – 2025. godine. Odbor za izbor i imenovanja mišljenja je da predloženi program kandidata Paola Tišljarića odgovara potrebama Kazališta Marina Držića u smislu poznavanja problematike Kazališta, dodatno nadograđeno mjestom ravnatelja u protekle tri godine. Program realno sagledava trenutne kadrovske mogućnosti Kazališta, kako umjetnički tako i tehnički te uspješno koristi višestranost članova umjetničkog ansambla za uspješniju realizaciju programa. Program Paola Tišljarića daje mogućnost njegovog osobnog angažmana u funkciji redatelja, scenografa i kostimografa na više projekata, bez financijske nadoknade kao način održavanja programa u situaciji smanjenih prihoda, a realno provediv koncept repertoara za period od studenog 2022. do listopada 2026., proizlazi iz struke kandidata, kazališnog redatelja i iskustva u vođenju Kazališta. Program Paola Tišljarića realno postavlja ciljeve razvoja Kazališta Marina Držića u četverogodišnjem razdoblju, uvažavajući financijsku i kadrovsku situaciju te potrebe stanovnika Grada Dubrovnika, što je već potvrđeno u uvjetima pandemije COVID 19.

Slijedom iznesenog Odbor za izbor i imenovanja predlaže Gradskom vijeću Grada Dubrovnika da se za ravnatelja Gradskog kazališta Marina Držića izabere Paolo Tišljarić.

Gradsko vijeće Grada Dubrovnika na 7. sjednici, održanoj 27. prosinca 2021., prihvatilo je prijedlog Upravnog vijeća i Odbora za izbor i imenovanja te je odlučilo kao u izreci ovog Rješenja.

UPUTA O PRAVNOM LIJEKU:

Protiv ovoga rješenja nije dopuštena žalba, ali se može u zakonskom roku pokrenuti upravni spor kod nadležnog suda.

KLASA: 013-03/21-03/41

URBROJ: 2117/01-09-21-03

Dubrovnik, 27. prosinca 2021

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**207**

Na temelju članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 7. sjednici, održanoj 27. prosinca 2021., donijelo je

**R J E Š E NJ E**

**o razrješenju Jelene Bogdanović dužnosti ravnateljice**

**Javne ustanove u kulturi Dubrovačke knjižnice Dubrovnik**

1. **Jelena Bogdanović** razrješuju se dužnosti ravnateljice Javne ustanove u kulturi Dubrovačke knjižnice Dubrovnik, na osobni zahtjev.

1. Ovo rješenje stupa na snagu prvog dana od dana objave u "Službenom glasniku Grada Dubrovnika".

KLASA: 013-03/21-03/50

URBROJ: 2117/01-09-21-02

Dubrovnik, 27. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**208**

Na temelju članka 39. Statuta Grada Dubrovnika („Službeni glasnik Grada Dubrovnika“, broj 2/21.), Gradsko vijeće Grada Dubrovnika na 7. sjednici, održanoj 27. prosinca 2021., donijelo je

**R J E Š E NJ E**

**o imenovanju vršiteljice dužnosti ravnatelja**

**Javne ustanove u kulturi Dubrovačke knjižnice Dubrovnik**

1. **Lucija Bjelokosić**, iz Dubrovnika imenuje se vršiteljicom dužnosti ravnatelja Dubrovačkih knjižnica Dubrovnik do izbora novog ravnatelja, a najduže na vrijeme od godine dana.
2. Ovo rješenje stupa na snagu prvog dana od dana objave u „Službenom glasniku Grada Dubrovnika“.

O B R A Z L O Ž E NJ E:

Na temelju Statuta Dubrovačkih knjižnica utvrđeno je da će u slučaju razrješenja ravnatelja prije isteka mandata Gradsko vijeće Grada Dubrovnika, na prijedlog Upravnog vijeća Dubrovačkih knjižnica, imenovati vršitelja dužnosti ravnatelja i to najduže na vrijeme od godine dana.

Stoga je Upravno vijeće Dubrovačkih knjižnica, jednoglasno predložilo Gradskom vijeću da se za vršiteljicu dužnosti ravnatelja izabere Lucija Bjelokosić.

Odbor za izbor i imenovanje Gradskog vijeća Grada Dubrovnika, na sjednici održanoj 27. prosinca 2021., razmotrio je prijedlog Upravnog vijeća te je predložilo Gradskom vijeću imenovati Luciju Bjelokosić vršiteljicom dužnosti ravnatelja Javne ustanove Dubrovačke knjižnice.

Gradsko vijeće Grada Dubrovnika na 7. sjednici, održanoj 27. prosinca 2021., prihvatilo je prijedlog Upravnog vijeća te je odlučilo kao u izreci ovog Rješenja.

KLASA: 013-03/21-03/50

URBROJ: 2117/01-09-21-03

Dubrovnik, 27. prosinca 2021.

Predsjednik Gradskog vijeća:­

**mr. sc. Marko Potrebica**, v. r.

----------------------------------------

**GRADONAČELNIK**

**209**

Na temelju članka 4. stavka 3. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08., 61/11., 4/18., 96/18. i 112/19.), na prijedlog pročelnice Upravnog odjela za poslove gradonačelnika, službenice ovlaštene za privremeno obavljanje poslova pročelnika Upravnog odjela za gospodarenje imovinom, opće i pravne poslove, pročelnika Upravnog odjela za izdavanje i provedbu dokumenata prostornog uređenja i gradnje, službenice ovlaštene za privremeno obavljanje poslova pročelnika Upravnog odjela za komunalne djelatnosti, promet i mjesnu samoupravu i pročelnice Upravnog odjela za europske fondove, regionalnu i međunarodnu suradnju, a nakon savjetovanja sa sindikalnim povjerenikom sukladno članku 150., a u svezi s člankom 153. stavak 3. Zakona o radu („Narodne novine“ broj 93/14., 127/17. i 98/19.), gradonačelnik Grada Dubrovnika donosi

**P R A V I L N I K**

**O IZMJENAMA I DOPUNAMA PRAVILNIKA O UNUTARNJEM REDU**

**GRADSKE UPRAVE**

Članak 1.

Pravilnik o unutarnjem redu gradske uprave Grada Dubrovnika („Službeni glasnik“ Grada Dubrovnika broj 21/17., 1/18., 4/18., 8/18., 12/18., 13/18., 14/18., 21/18., 26/18., 8/19., 9/19., 14/19., 17/19., 1/20., 5/20., 11/20., 15/20., 1/21., 3/21., 4/21., 11/21., 12/21.,15/21. i 19/21) mijenja se na način:

Članak 2. mijenja se na način da se iza 17/17 upisuje „6/20 i 18/21“

Članak 4. glasi na sljedeći način:

Odlukom su utemeljena sljedeća upravna tijela:

* Upravni odjel za poslove gradonačelnika
* Upravni odjel za kulturu i baštinu
* Upravni odjel za proračun, financije i naplatu
* Upravni odjel za turizam, gospodarstvo i more
* Upravni odjel za obrazovanje, šport, socijalnu skrb i civilno društvo
* Upravni odjel za izgradnju i upravljanje projektima
* Upravni odjel za gospodarenje imovinom, opće i pravne poslove
* Upravni odjel za izdavanje i provedbu dokumenata prostornog uređenja i gradnje
* Upravni odjel za urbanizam, prostorno planiranje i zaštitu okoliša
* Upravni odjel za komunalne djelatnosti, promet i mjesnu samoupravu
* Upravni odjel za europske fondove, regionalnu i međunarodnu suradnju
* Služba Gradskog vijeća
* Služba za unutarnju reviziju

Članak 5. glasi na sljedeći način:

Odsjeci i Pododsjeci kao unutarnje ustrojstvene jedinice, ustrojavaju se u sljedećim upravnim tijelima:

u Upravnom odjelu za poslove gradonačelnika ustrojavaju se:

- Odsjek za protokol

- Odsjek za odnose s javnostima

- Odsjek za sigurnost i upravljanje kriznim situacijama

- Odsjek za informatiku

u Upravnom odjelu za proračun, financije i naplatu ustrojavaju se:

- Odsjek za računovodstvo i proračun

- Odsjek za gradske poreze i naplatu

u Upravnom odjelu za gospodarenje imovinom, opće i pravne poslove ustrojavaju se:

- Odsjek za provođenje postupaka nabave

- Odsjek za opće poslove

- Odsjek za stanove i stambeno zbrinjavanje

- Odsjek za poslovne prostore i javne površine

- Odsjek za evidentiranje i uknjižbu gradske imovine i vrednovanje nekretnina

U Odsjeku za opće poslove ustrojava se:

- Pododsjek za kadrovske i druge službene evidencije

- Pododsjek za pisarnicu i arhivu

u Upravnom odjelu za izdavanje i provedbu dokumenata prostornog uređenja i gradnje ustrojava se:

- Odsjek za infrastrukturne projekte grada

u Upravnom odjelu za komunalne djelatnosti i mjesnu samoupravu ustrojavaju se:

- Odsjek za razrez i naplatu komunalnih pristojbi

- Odsjek za održavanje objekata i uređaja komunalne infrastrukture

- Odsjek za komunalno redarstvo

- Odsjek za mjesnu samoupravu

- Odsjek za promet

- Odsjek za prometno redarstvo

U Odsjeku za održavanje objekata i uređaja komunalne infrastrukture ustrojava se:

- Pododsjek za hitne intervencije

U članku 23. u tabelarnom prikazu sistematizacije radnih mjesta Upravnog odjela za poslove gradonačelnika, Ukidaju se radna mjesta čije poslove je, sukladno čl.11. Odluke o ustrojstvu Gradske uprave Grada Dubrovnika („Službeni glasnik Grada Dubrovnika“ broj 17/17., 6/20. i 18/21) preuzeo Upravni odjel za gospodarenje imovinom, opće i pravne poslove, i to:

1.2.2. Zamjenik pročelnika, 1.3. Pomoćnik pročelnika za upravljanje ljudskim potencijalima, 1.4. Viši savjetnik – specijalist za pravna pitanja, 1.6.2. Viši savjetnik - specijalist za javnu nabavu, 1.8. Viši savjetnik I za pravna pitanja, 1.8.1. Viši savjetnik I za planiranje i izvršenje proračuna, 1.10. Viši savjetnik III, 1.11. Savjetnik I za planiranje i izvršenje proračuna, 1.13.1. Savjetnik I za pravna pitanja, 1.14. Viši stručni suradnik I, 1.15.1. Referent - administrativni referent, 1.24. Voditelj odsjeka za provođenje postupaka nabave, 1.25. Viši savjetnik I za nabavu, 1.26. Savjetnik I za nabavu, 1.28. Stručni suradnik I, 1.29. Referent za javnu nabavu, 1.30. Voditelj odsjeka za opće poslove, 1.30.1. Viši savjetnik I za zaštitu na radu i zaštitu od požara, 1.30.2. Savjetnik I, 1.30.3. Viši stručni suradnik I za zaštitu na radu, civilnu zaštitu i zaštitu od požara, 1.31. Stručni suradnik I za civilnu zaštitu, 1.31.1. Stručni suradnik I za zaštitu na radu, civilnu zaštitu i zaštitu od požara, 1.32. Viši referent I za zaštitu od požara, 1.33. Referent – ekonom, 1.33.1. Referent, 1.35. Tehničar za održavanje, 1.35.1. Vozač, 1.36. Čistačica, 1.37. Kave kuharica, 1.38. Portir – telefonist, 1.40. Voditelj Pododsjeka za kadrovske i druge službene evidencije, 1.41. Stručni suradnik I za kadrovske poslove, 1.42. Viši referent I za zaštitu na radu, 1.43. Referent – administrativni referent, 1.44. Voditelj Pododsjeka za pisarnicu i arhivu, 1.45. Stručni suradnik I, 1.45.1. Viši referent I, 1.46. Referent u pisarnici, 1.47. Referent arhivar, 1.48. Dostavljač, 1.59. Voditelj Odsjeka za imovinsko-pravne poslove, 1.60. Viši savjetnik I, 1.61. Viši savjetnik II za imovinsko-pravne poslove, 1.62. Savjetnik I, 1.63. Viši stručni suradnik II za imovinsko-pravne poslove, 1.64. Viši stručni suradnik III za imovinsko-pravne poslove, 1.65. Referent, 1.66. Voditelj Odsjeka za gospodarenje poslovnim prostorima, javnim površinama i stanovima, 1.67. Viši savjetnik I za upravljanje javnim površinama, 1.68. Viši savjetnik I za zakup poslovnih prostora, 1.69. Viši savjetnik I za stanove, 1.70. Viši savjetnik III, 1.71. Savjetnik I za stanove, 1.72. Savjetnik I za zakup poslovnih prostora, 1.73. Savjetnik I za upravljanje javnim površinama, 1.74. Savjetnik III za upravljanje javnim površinama, 1.75. Viši stručni suradnik III za stanove, 1.76. Viši stručni suradnik III za zakup poslovnih prostora.

Dalje, ukidaju se radna mjesta pod rednim brojem: 1.2.1. Zamjenik pročelnika, 1.14.1. Viši stručni suradnik II, 1.17. Voditelj Odsjeka za protokol i informiranje, 1.18. Viši savjetnik I - glasnogovornik, 1.19. Viši savjetnik I, 1.19.1. Savjetnik I, 1.19.2. Savjetnik I, 1.20. Viši stručni suradnik III, 1.20.1. Viši stručni suradnik III, 1.21. Stručni suradnik I, 1.54. Viši stručni suradnik III – GIS operater/analitičar, 1.57. Viši referent II za informatiku.

Kod radnog mjesta 1.2. Zamjenik pročelnika mijenja se broj izvršitelja na način da se briše „2“ a upisuje „1“; radno mjesto pod rednim brojem 1.5. Viši savjetnik-specijalist postaje redni broj 1.3.; radno mjesto pod rednim brojem 1.6. Viši savjetnik – specijalist za opće poslove postaje redni broj 1.4.; radno mjesto pod rednim brojem 1.6.1. Viši savjetnik - specijalist za medije, kulturu i međunarodne odnose postaje redni broj 1.5.; radno mjesto pod rednim brojem 1.6.3. Viši savjetnik – specijalist za informatiku postaje redni broj 1.6.; radno mjesto pod rednim brojem 1.9. Viši savjetnik I postaje redni broj 1.7.; radno mjesto pod rednim brojem 1.12. Savjetnik I postaje redni broj 1.8. i mijenja mu se opis poslova i zadataka; radno mjesto pod rednim brojem 1.13. Savjetnik I – tajnik gradonačelnika postaje redni broj 1.9.; otvara se novo radno mjesto pod rednim brojem 1.10. Stručni suradnik I; radno mjesto pod rednim brojem 1.14.2. Stručni suradnik I - tajnik gradonačelnika postaje redni broj 1.11.; radno mjesto pod rednim brojem 1.15. Viši referent I postaje redni broj 1.12.; otvaraju se nova radna mjesta po rednim brojevima: 1.13. Voditelj Odsjeka za protokol, 1.14. Savjetnik I, 1.15. Viši stručni suradnik III, 1.16. Vozač; 1.17. Voditelj Odsjeka za odnose s javnostima, 1.18. Viši savjetnik I-glasnogovornik, 1.19. Viši savjetnik I, 1.20. Savjetnik I, 1.21. Viši stručni suradnik III, 1.22. Viši stručni suradnik III, 1.23. Stručni suradnik I; 1.24. Voditelj Odsjeka za sigurnost i upravljanje kriznim situacijama, 1.25. Savjetnik I za zaštitu na radu, civilnu zaštitu i zaštitu od požara, 1.26. Viši stručni suradnik I za zaštitu na radu, civilnu zaštitu i zaštitu od požara, 1.27. Stručni suradnik I za zaštitu na radu, civilnu zaštitu i zaštitu od požara; radno mjesto pod rednim brojem 1.49. Voditelj odsjeka za informatiku postaje redni broj 1.28.; radno mjesto pod rednim brojem 1.50. Viši savjetnik I postaje redni broj 1.29.; radno mjesto pod rednim brojem 1.51. Viši savjetnik I za održavanje informatičke opreme postaje redni broj 1.30.; radno mjesto pod rednim brojem 1.52. Savjetnik I postaje redni broj 1.31.; radno mjesto pod rednim brojem 1.53. Viši stručni suradnik I postaje redni broj 1.32.; radno mjesto pod rednim brojem 1.55. Viši stručni suradnik III – programer postaje redni broj 1.33. Viši stručni suradnik III; radno mjesto pod rednim brojem 1.56. Stručni suradnik I za informatikupostaje redni broj 1.34.; radno mjesto pod rednim brojem 1.58. Informatički referent postaje redni broj 1.35.;

U članku 23. u tabelarnom prikazu sistematizacije radnih mjesta svih upravnih tijela iz čl. 4. briše se „06. Upravni odjel za promet.“

U članku 23. dodaje se tabelarni prikaz sistematizacije radnih mjesta Upravnog odjela za gospodarenje imovinom, opće i pravne poslove i radna mjesta pod rednim brojevima: 8.1. Pročelnik; 8.2. Zamjenik pročelnika; 8.3. Zamjenik pročelnika ; 8.4. Zamjenik pročelnika; 8.5. Pomoćnik pročelnika za upravljanje ljudskim potencijalima; 8.6. Viši savjetnik – specijalist za pravna pitanja; 8.7. Viši savjetnik - specijalist za javnu nabavu; 8.8. Viši savjetnik I za pravna pitanja; 8.9. Viši savjetnik I; 8.10. Viši savjetnik III; 8.11. Savjetnik I za planiranje i izvršenje proračuna; 8.12. Savjetnik I za pravna pitanja; 8.13. Viši stručni suradnik I; 8.14. Referent - administrativni referent; 8.15. Voditelj odsjeka za provođenje postupaka nabave; 8.16. Viši savjetnik I za nabavu; 8.17. Savjetnik I za nabavu; 8.18. Stručni suradnik I; 8.19. Referent za javnu nabavu; 8.20. Voditelj odsjeka za opće poslove; 8.21. Referent – ekonom; 8.22. Referent; 8.23. Tehničar za održavanje; 8.24. Čistačica; 8.25. Kave kuharica; 8.26. Portir – telefonist; 8.27. Voditelj Pododsjeka za kadrovske i druge službene evidencije; 8.28. Stručni suradnik I za kadrovske poslove; 8.29. Referent – administrativni referent; 8.30. Voditelj Pododsjeka za pisarnicu i arhivu; 8.31. Stručni suradnik I; 8.32. Viši referent I; 8.33. Referent u pisarnici; 8.34. Referent arhivar; 8.35. Dostavljač; 8.36. Voditelj Odsjeka za stanove i stambeno zbrinjavanje; 8.37. Viši savjetnik I; 8.38. Savjetnik I; 8.39. Referent; 8.40. Voditelj Odsjeka za poslovne prostore i javne površine; 8.41. Viši savjetnik I; 8.42. Viši savjetnik I za zakup poslovnih prostora; 8.43. Viši savjetnik III; 8.44. Savjetnik I za poslovne prostore; 8.45. Savjetnik III za upravljanje javnim površinama; 8.46. Voditelj Odsjeka za evidentiranje i uknjižbu gradske imovine i vrednovanje nekretnina; 8.47. Viši savjetnik I; 8.48. Viši savjetnik I; 8.49. Viši savjetnik II za poslove e-Nekretnina; 8.50. Savjetnik I; 8.51. Viši stručni suradnik II za imovinsko-pravne poslove; 8.52. Viši stručni suradnik III za imovinsko-pravne poslove; 8.53. Referent.

U članku 23. u tabelarnom prikazu sistematizacije mjesta Upravnog odjela za izdavanje i provedbu dokumenata prostornog uređenja i gradnje kod radnog mjesta 9.3. Viši savjetnik I mijenja se broj izvršitelja na način da se briše broj „8“ a upisuje broj „9“ otvaraju se nova radna mjesta 9.11. Voditelj Odsjeka i 9.12. Viši savjetnik I.

U članku 23. u tabelarnom prikazu sistematizacije radnih mjesta Upravnog odjela za komunalne djelatnosti, promet i mjesnu samoupravu kod radnog mjesta 11.2. Zamjenik pročelnika mijenja se broj izvršitelja na način da se briše broj „1“ a upisuje broj „3“; ukida se radno mjesto 11.2.1. Viši savjetnik – specijalist za javnu rasvjetu; otvara se novo radno mjesto rednog broja 11.2.2. Viši savjetnik – specijalist za oborinsku odvodnju; kod radnog mjesta 11.3. Viši savjetnik - specijalist za pravna pitanja kod potrebno stručno znanje iza riječi položen briše se „pravosudni“ a upisuje „državni stručni“ ; kod radnog mjesta 11.6.1. Savjetnik I za pravna pitanja kod potkategija briše se „viši savjetnik“ a upisuje „savjetnik“ i pod klasifikacijski rang briše se „4“ a upisuje „5“; otvara se novo radno mjesto rednog broja 11.6.2. Viši stručni suradnik I; kod radnog mjesta 11.9. Viši savjetnik I za razrez i naplatu komunalnih pristojbi mijenja se broj izvršitelja na način da se briše broj „1“ a upisuje broj „2“; otvara se novo radno mjesto rednog broja 11.10.1. Viši savjetnik III za razrez i naplatu komunalnih pristojbi; kod radnog mjesta 11.13.1. Savjetnik III za vatrogastvo i spomeničku rentu kod potkategija briše se „viši stručni suradnik“ a upisiva „savjetnik“ i pod klasifikacijski rang briše se „6“ a upisuje „5“; kod radnog mjesta 11.30.1. Savjetnik I za javne površine pod klasifikacijski rang briše se „4“ a upisuje „5“; ukida se radno mjesto 11.32. Savjetnik III; otvara se novo radno mjesto rednog broja 11.32.2. Viši stručni suradnik I za zelene i javne površine; ukida se radno mjesto 11.33. Viši stručni suradnik III za javne površine; ukida se radno mjesto 11.34. Viši stručni suradnik III; ukida se radno mjesto 11.35.1. Viši stručni suradnik III za javnu i blagdansku rasvjetu; ukida se radno mjesto 11.36.1. Viši referent II za javnu i blagdansku rasvjetu; otvaraju se nova radna mjesta rednog broja: 11.37.1. Voditelj pododsjeka za hitne intervencije, 11.37.2. Referent za hitne intervencije: 11.46. Voditelj odsjeka za promet, 11.47. Viši savjetnik I za promet, 11.48. Viši savjetnik I za održavanje javnih prometnih površina, 11.49. Savjetnik I za promet, 11.50. Savjetnik I za održavanje oborinske odvodnje, 11.51. Savjetnik I za planiranje i izvršenje proračuna, 11.52. Viši stručni suradnik III za održavanje oborinske odvodnje i 11.53. Referent – administrativni referent. 11.54. Voditelj odsjeka za prometno redarstvo i 11.55. Referent – prometni redar.

U članku 23. u tabelarnom prikazu sistematizacije radnih mjesta Upravnog odjela za europske fondove, regionalnu i međunarodnu suradnju otvaraju se nova radna mjesta rednog broja 12.6.1. Savjetnik II i 12.6.2. savjetnik III.

Nastavno u tekstu je tabelarni prikaz izmjene sistematizacije radnih mjesta Upravnog odjela za poslove gradonačelnika, Upravnog odjela za gospodarenje imovinom, opće i pravne poslove, Upravnog odjela za izdavanje i provedbu dokumenata prostornog uređenja i gradnje, Upravnog odjela za komunalne djelatnosti, promet i mjesnu samoupravu i Upravnog odjela za europske fondove, regionalnu i međunarodnu suradnju.

Članak 2.

Ovaj Pravilnik objaviti će se u Službenom glasniku Grada Dubrovnika i stupa na snagu osmog dana od dana objave.

Ovaj Pravilnik objaviti će se i na oglasnoj ploči Grada Dubrovnika.

KLASA: 023-05/18-01/01

URBROJ: 2117/01-01-21-159

Dubrovnik, 28. prosinca 2021.

Gradonačelnik:

**Mato Franković**, v. r.

------------------------------